Saa Esiane Si A | Wɔ Abusua Anyelielɛ\nSaa Esiane Si A\n“Saa yera kɛ ɔwɔ kɛ bɛdi nyane wɔ mekɛ ekyi ye anu wɔ sɔnea nee amaneɛnwunlɛ ngakyile nu a, ɔwɔ kɛ bɛdi fɛlɛko wɔ ɛhye anwo.”—1 Pita 1:6\nMekɛ mɔɔ ɛlɛbɔ mɔdenle wɔamaa wɔ agyalɛ nee wɔ abusua ayɛ anyelielɛ la, ninyɛne mɔɔ ɛ nye ɛnla la kola si na ɔsɛkye wɔ anyelielɛ. (Nolobɔvo ne 9:11) Nyamenle fi ɛlɔlɛ nu boa yɛ wɔ ngyegyelɛ mekɛ nu. Saa ɛfa Baebolo ngyinlazo mɔɔ wɔ ɔ bo ɛke la ɛdi gyima a, ɛ nee wɔ abusua ne bahola agyinla ngyegyelɛ mɔɔ anu yɛ se bɔbɔ la anloa.\n1 FA Ɛ NWO TO GYIHOVA ANWO ZO\nMƆƆ BAEBOLO NE KA LA: “Bɛva bɛ adwenleadwenle muala bɛgua ɔ nwo zo, ɔboalekɛ ɔdwenle bɛ nwo.” (1 Pita 5:7) Dahuu kakye kɛ tɛ Nyamenle a maa ngyegyelɛ to wɔ a. (Gyemise 1:13) Saa ɛtwe ɛbikye ye a, ɔbaboa wɔ wɔ adenle biala anu. (Ayezaya 41:10) “Bɛha bɛ ngyianlɛ kɔsɔɔti bɛhile ye.”—Edwɛndolɛ 62:8.\nSaa ɛkenga Baebolo ne na ɛsukoa ye alehyenlɛ biala a ɔbakyekye ɛ rɛle. Ɛhye bamaa wɔanwu kɛ Gyihova kyekye “yɛ rɛle wɔ amaneɛnwunlɛ kɔsɔɔti anu.” (2 Kɔlentema 1:3, 4; Wulomuma 15:4) Yebɔ ɛwɔkɛ kɛ ɔbamaa wɔanyia “Nyamenle anzonudwolɛ ne mɔɔ bo sonla ndelebɛbo muala azo la.”—Felepaema 4:6, 7, 13.\nSɛlɛ Gyihova moalɛ na si abotane dwenle ninyɛne nwo kpalɛ\nSuzu mɔɔ ɛbahola wɔayɛ la amuala anwo na kpa mɔɔ baboa kpalɛ la\n2 NEA Ɛ NWO NEE WƆ ABUSUA NE\nMƆƆ BAEBOLO NE KA LA: “Sonla mɔɔ lɛ adwenle la nyia adwenlenubukelɛ, yɛɛ nrɛlɛbɛvolɛ buke ɔ nzo tie adwenlenubukelɛ edwɛkɛ.” (Mrɛlɛbulɛ 18:15) Nwu edwɛkɛ ne kɔsɔɔti. Nwu mɔɔ abusua ne anu sonla ko biala hyia nwo la. Ɛ nee bɛ ɛdendɛ na tie bɛ.—Mrɛlɛbulɛ 20:5.\nNa saa dɔvolɛ bie wu ɛ? Mmasulo kɛ ɛbala wɔ nganeɛdelɛ ali. Kakye kɛ Gyisɛse “zunle.” (Dwɔn 11:35; Nolobɔvo ne 3:4) Nafelɛ nee bɛ menle ɛlielɛ nwo hyia kpalɛ. (Maake 6:31) Ɛhye baboa yeamaa wɔagyinla ngyegyelɛ ne anloa.\nKolaa na esiane azi la, ɛ nee wɔ abusua ne ɛli adwelie dahuu. Saa ngyegyelɛ ba a, ɔnrɛyɛ se kɛ bɛbaha kɛzi bɛte nganeɛ la bɛahile wɔ\nƐ nee menli mɔɔ ɛyia ngyegyelɛ zɛhae bie la ɛli adwelie\n3 KPONDƐ MOALƐ\nMƆƆ BAEBOLO NE KA LA: “Agɔnwolɛma lɛ ɛhulolɛ mekɛ biala, yɛɛ anwongyelelɛ ti a bɛwo adiema nrenya a.” (Mrɛlɛbulɛ 17:17) Ɛ gɔnwo mɔ kulo kɛ bɛboa wɔ noko bie a bɛnnwu mɔɔ bɛyɛ a. Ka mɔɔ ɛhyia nwo la kile bɛ. (Mrɛlɛbulɛ 12:25) Bieko, kpondɛ sunsum nu moalɛ wɔ bɛdabɛ mɔɔ bɛte Baebolo ne abo la ɛkɛ. Adehilelɛ mɔɔ wɔ Baebolo ne anu mɔɔ bɛbava bɛamaa wɔ la baboa wɔ.—Gyemise 5:14.\nSaa ɛ nee menli mɔɔ bɛdie Nyamenle nee ye ɛwɔkɛ ne mɔ bɛdi la tu a ɛbanyia moalɛ mɔɔ ɛhyia la. Saa ɛboa bɛdabɛ mɔɔ bɛhyia arɛlekyekyelɛ la a, ɔbakyekye ɛdawɔ noko ɛ rɛle. Ka diedi mɔɔ ɛlɛ ye wɔ Gyihova nee ye ɛwɔkɛ ne mɔ anu la anwo edwɛkɛ kile bɛ. Fa wɔ mekɛ boa bɛdabɛ mɔɔ bɛhyia moalɛ la, mmatwe ɛ nwo ɛfi bɛdabɛ mɔɔ bɛkulo wɔ na bɛdwenle ɛ nwo la anwo.—Mrɛlɛbulɛ 18:1; 1 Kɔlentema 15:58.\nKa wɔ edwɛkɛ ne kile ɛ gɔnwo mɔɔ bikye wɔ la maa ɔboa wɔ\nKa mɔɔ ɛhyia nwo amgba la kile ye\nSaa ɛlɛdi nyane kpole bɔbɔ a, fa wɔ adwenle sie Nyamenle anwo zo. Mekɛ mɔɔ Dwobu yiale ngyegyelɛ la ɔhanle kɛ: “Ayɛlɛyelɛ ɛha [Gyihova] duma ne.” (Dwobu 1:21, 22) Kɛmɔ Dwobu yɛle la, maa Gyihova duma ne nee ye ɛhulolɛdeɛ ɛhyia wɔ ɛdɛla wɔ ngyegyelɛ ne. Saa ninyɛne angɔ ye kɛmɔ ɛkpondɛ la a, mmamaa wɔ anyelazo wie. Fa ɛ rɛle wula Nyamenle anu. Gyihova se: “Medame a meze adwenle mɔɔ meva ye bɛ nwo a. Ɔnle adwenle ɛtane, ɔle adwenle kpalɛ mɔɔ bamaa bɛakpazi, bɛ tɛnlabelɛ nu ayɛ boɛ na bɛanyia anyelazo.”—Gyɛlɛmaya 29:11.\nAsoo melɛ Gyihova anu anwodozo wɔ ninyɛne ngyikyi bɔbɔ anu ɔ?\nDuzu ati a ɔwɔ kɛ meyɛ Gyihova mo wɔ ye kpalɛyɛlɛ nwo alehyenlɛ biala ɛ?\nFa nwa awie Fa nwa awie Saa Esiane Si A


Bɛnyianle Nyamenle Edwɛkɛ Ne Wɔ Spain Avinli Mekɛ Nu\nƐzinzalɛ Arane | March 2014\nKENGA YE WƆ Afrikaans Albanian Amharic Arabic Armenian Armenian (West) Aymara Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Macedonian Malagasy Maltese Maya Myanmar Nepali Ngabere Norwegian Nyaneka Nzema Ossetian Papiamento (Aruba) Polish Portuguese (Brazil) Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Vietnamese Xhosa Yoruba Zapotec (Isthmus) Zulu\n‘Saa melɛkɔ Spain a me nye la kɛ mebanwu bɛ, na me nee bɛ dua ekyii a bɛagyakyi me adenle bamaa meahɔ ɛkɛ.’—Wulomuma 15:24.\nƐZOANVOLƐ Pɔɔlo hɛlɛle zɔhane edwɛkɛ ne manle ɔ gɔnwo mɔ Keleseɛnema mɔɔ wɔ Wulomu wɔ ɛvolɛ kɛyɛ 56 Y.M. la. Baebolo ne ɛngile saa Pɔɔlo nyianle hɔle Spain ne a. Kɛ ɔde biala la, ɔlua Pɔɔlo anzɛɛ Keleseɛne edwɛkpatɛlɛvolɛma gyɛne mɔdenlebɔlɛ zo, ɔkadwu ɛvoya mɔɔ tɔ zo nwiɔ Y.M. la, ɛnee Nyamenle Edwɛkɛ, Baebolo ne anu edwɛkpa ne ɛdwu Spain.\nYeangyɛ, bɛnyianle Keleseɛne ɛleka ngakyile dɔɔnwo wɔ Spain. Ɔrale ye zɔ la, ɛnee ɔhyia kɛ menli mɔɔ wɔ ɛkɛ ne la nyia Baebolo mɔɔ bɛhile ɔ bo wɔ Latin nu la. Ɛnee ɛhye le zɔ, ɔluakɛ ɔkadwu ɛvoya ne mɔɔ tɔ zo nwiɔ la, ɛnee Spain wɔ Wulomu tumi bo na Latin a ɛnee bɛka ye dɔɔnwo wɔ Wulomu Maanle ne ɛleka biala a.\nLATIN BAEBOLO NE MƆ BOALE\nKeleseɛnema mɔɔ lumua mɔɔ bɛka Spain aneɛ la hilele Baebolo ne abo dɔɔnwo wɔ Latin nu mɔɔ bɛfɛlɛ ye kɛ Vetus Latina Hispana. Bɛvale Latin Baebolo ɛhye bɛmanle wɔ ɛvolɛ dɔɔnwo anu kolaa na Jerome awie ye Latin Vulgate mɔɔ liele duma wɔ ɛvoya ne mɔɔ tɔ zo nnu Y.M. mɔlebɛbo la.\nJerome ngilebɛbo ne mɔɔ ɔyɛle ɔwiele wɔ Bethlehem, mɔɔ wɔ Palestine la dwule Spain ndɛndɛ. Mekɛ mɔɔ Lucinius, Baebolo sukoavo bie mɔɔ lɛ ezukoa nwunle kɛ Jerome ɛlɛkile Baebolo ne abo wɔ Latin nu la, ɛnee ɔkulo kɛ ɔkɛyɛ boɛ a ɔ sa ka ngilebɛbo fofolɛ ɛhye bie ndɛndɛ. Ɔmanle kɛlɛvolɛma nsia hɔle Bethlehem na bɛnleanle zolɛ bɛhɛlɛle bie bɛrale Spain. Wɔ ɛvoya ne mɔ mɔɔ doa zo la anu, ngyikyingyikyi Vulgate ne ralile Vetus Latina Hispana ne agyakɛ anu. Latin ngilebɛbo ɛhye mɔ boale menli mɔɔ wɔ Spain la manle bɛgengale Baebolo ne na bɛdele ye edwɛkɛ ne abo. Noko mekɛ mɔɔ Wulomu Maanle tumi ne ɛlɛba ye awieleɛ la, ɛnee ɔhyia kɛ bɛnyia aneɛ fofolɛ.\nBAEBOLO NE WƆ TABOA EKYI ZO\nWɔ ɛvoya ne mɔɔ tɔ zo nnu azo, Visigoth nee Germany aneɛ ngakyile hɔle Spain anwo zo na aneɛ fofolɛ mɔɔ le Goth la vindele ɛkɛ. Menli ɛhye mɔɔ hɔle ɛkɛ la ɛnee le Arius Keleseɛnema mɔɔ kpo Nsa-ko ngilehilelɛ ne la. Eza bɛvale bɛ Ngɛlɛlera ɛdeɛ mɔɔ bɛhile ɔ bo la bɛrale—Ulfilas Goth Baebolo ne. Bɛgengale Baebolo ne wɔ Spain kɔkpula ɛvoya ne mɔɔ tɔ zo nsia la awieleɛ, mekɛ mɔɔ Reccared, Visigoth belemgbunli ne hɔle Katɔlek asɔne na ɔgyakyile Arius asɔne ne la. Ɔmanle bɛliele Arius mbuluku kɔsɔɔti, mɔɔ Ulfilas Baebolo ne boka nwo la na bɛzɛkyele bɛ. Ɔlua ɛhye azo, debie biala mɔɔ bɛhɛlɛle ye wɔ Goth nu la minlinle wɔ Spain.\nTaboa mɔɔ Baebolo tɛkese mɔɔ wɔ Latin aneɛ nu wɔ zo, wɔ ɛvoya nsia Y.M.\nNoko akee, Nyamenle Edwɛkɛ ne hɔle zo dɛlɛle wɔ Spain wɔ mekɛ ɛhye anu. Saa ɛye Goth ɛsie ahane a, ɛnee bɛka Latin aneɛ bie dɔɔnwo wɔ Spain na nzinlii ɔmanle bɛhanle Wulomu aneɛ ngakyile dɔɔnwo wɔ Spain ɛkɛ. * Ɛnee bɛfɛlɛ Latin aneɛ ngɛlata ɛhye nuhua ne mɔɔ ɛhyɛ kpalɛ la Visigoth mɔɔ bɛhɛlɛ wɔ debie zo la, ɔluakɛ bɛhɛlɛle ye wɔ taboa ngyikyi zo. Bɛyɛle ye wɔ ɛvoya nsia nee nsuu ne anu, na edwɛkɛ mɔɔ wɔ Edwɛndolɛ nee Edwɛkpa ne anu la wɔ bie mɔ azo. Edwɛndolɛ 16 ne amuala wɔ taboa ekyi ko azo.\nNgɛlɛlera edwɛkɛ mɔɔ bɛhɛlɛ wɔ debie zo la kile kɛ ɛnee menli kenga na bɛkɛlɛ Nyamenle Edwɛkɛ ne wɔ zɔhane mekɛ ne. Ɔda ali kɛ, kilehilevolɛma manle sukulu ngakula vale Baebolo ne zukoale ɛhɛlɛlɛ nee ɛgengalɛ. Ɛnee taboa ne mɔ mɔɔ bɛkɛlɛ zolɛ la bolɛ ɛnyɛ se kɛ nane nwoma ne mɔɔ ɛnee avinli mekɛ ne anu ɛsɔfoma fa kɛlɛ Baebolo ne la.\nLeón Baebolo mɔɔ nvoninli dɔɔnwo wɔ nu la anu debie. Ɛnee bɛsonle bolɛ ɛdeɛ, noko Baebolo ɛhye mɔ ammaa menli asa anga Nyamenle Edwɛkɛ ne\nBaebolo ko mɔɔ nvoninli wɔ nu mɔɔ ye bolɛ ɛnyɛ se la wɔ San Isidoro asɔne ne anu wɔ León, mɔɔ wɔ Spain la. Bɛyɛle ye 960 Y.M., ngɛlata 516 a wɔ nu a na ye kpole le enkyi 18 yɛɛ enkyi 13 yɛɛ nuhua ɛlomboɛ kɛyɛ kilo 18. Bieko mɔɔ kɛkala wɔ Vatican Mbulukuzielɛleka ne la a le Ripoll Baebolo ne, mɔɔ bɛyɛle ye kɛyɛ 1020 Y.M. la. Ɔle Baebolo mɔɔ nvoninli dɔɔnwo wɔ nu tɛla biala wɔ Avinli Mekɛ ne anu a. Amaa bɛahola bɛayɛ zɛhae nvoninli ɛhye mɔ la, ɔwɔ kɛ ɛsɔfo bie fa kenle mumua ko kɛlɛ ngɛlɛlerakpɔkɛ ko anzɛɛ dapɛne mumua ko kɛlɛ edwɛkɛtile bie. Ɛnee zɔhane Baebolo ne mɔ sonle bolɛ ɛdeɛ, noko bɛamboa bɛammaa menli asa anga Nyamenle Edwɛkɛ ne.\nBAEBOLO NE WƆ ARAB ANEƐ NU\nƆkadwu ɛvoya mɔtwɛ ne azo la, aneɛ fofolɛ bɔle ɔ bo wɔ Spain ɔlua Ngɛnlamoma mɔɔ hɔle ɛkɛ ne la ati. Ɛleka mɔɔ Ngɛnlamoma ne dɛnlanle la, bɛhanle Arab aneɛ bɛdɛlale Latin yemɔti ɛnee ɔhyia kɛ bɛnyia Baebolo wɔ aneɛ fofolɛ ɛhye anu.\nƆvi ɛvoya nnu kɔdwu mɔtwɛ Y.M. azo, Latin nee Arab aneɛ nu Baebolo boale menli mɔɔ wɔ Spain la manle bɛgengale Nyamenle Edwɛkɛ ne\nBaebolo dɔɔnwo mɔɔ bɛhilele ɔ bo wɔ Arab aneɛ nu—titile Edwɛkpa ne—le mɔɔ bɛvale bɛmanle wɔ Spain avinli mekɛ ne anu. Ɔda ali kɛ, wɔ ɛvoya mɔtwɛ ne anu, John, ɛsɔfo kpanyinli mɔɔ wɔ Seville la hilele Baebolo ne amuala abo wɔ Arab aneɛ nu. Ɔyɛ alɔbɔlɛ kɛ mɔɔ bɛhile ɔ bo wɔ Arab aneɛ nu la anu dɔɔnwo ɛminli. Bɛva Edwɛkpa ne mɔɔ bɛhilele ɔ bo wɔ Arab aneɛ nu wɔ ɛvoya bulu ne avinli la ko bɛzie asɔne sua kpole mɔɔ wɔ León, mɔɔ wɔ Spain la anu.\nEdwɛkpa ne mɔɔ bɛhile ɔ bo wɔ Arab aneɛ nu wɔ ɛvoya bulu Y.M. la\nBƐNYIANLE BIE WƆ SPAIN ANEƐ NU\nAvinli Mekɛ ne ɛlɛba awieleɛ la anu, Castilia anzɛɛ Spain aneɛ ne bɔle ɔ bo kɛ ɔnyia anyuhɔlɛ wɔ Spain ɛkɛ. Ɛnee aneɛ fofolɛ ɛhye hyia na bɛabɔ Nyamenle Edwɛkɛ ne nolo. * Baebolo ne mɔɔ bɛhilele ɔ bo wɔ Spain aneɛ nu la vindele wɔ La Fazienda de Ultra Mar (Gyima Mɔɔ Vi Nyevile Nzi) ne anu wɔ ɛvoya 13 ne mɔlebɛbo. Edwɛkɛ mɔɔ boka ɛhye anwo la a le adenle bie mɔɔ bɛdule bɛhɔle Yizilayɛ nee Pentateuch ne anu edwɛkɛ yɛɛ mbuluku gyɛne mɔɔ wɔ Hibulu Ngɛlɛlera ne nee Edwɛkpa ne yɛɛ Ngɛlata ne mɔ anu la.\nBelemgbunli Alfonso X boale manle bɛhilele Baebolo ne abo wɔ Spain aneɛ nu\nAsɔne mgbanyima anye anlie ngilebɛbo ɛhye anwo. Wɔ 1234, Tarragona Ayiama ne hanle kɛ bɛva Baebolo mbuluku kɔsɔɔti mɔɔ bɛyɛ wɔ bɛ aneɛ nu la bɛmaa ɛsɔfoma ne ɛyela bɛ. Ɔyɛ anyelielɛ kɛ mɛla ɛhye ammaa bɛangyakyi Baebolo ne abo ɛhilelɛ. Belemgbunli Alfonso X (1252-1284), mɔɔ bɛbu ye kɛ ɔdaye a ɔhɛlɛle Spain aneɛ ne la ɛnee kulo kɛ bɛkile Ngɛlɛlera ne abo wɔ aneɛ fofolɛ ne anu yemɔti ɔboale. Ninyɛne mɔɔ bɛhilele ɔ bo wɔ Spain aneɛ nu wɔ mekɛ ɛhye anu la bie a le mɔɔ bɛfɛlɛ ye Kolaa-Alfonso Baebolo ne yɛɛ Alfonso Baebolo ne mɔɔ bɛyɛle ye ɔ nzi mekɛ ekyi bie anu, mɔɔ bɛhilele ɔ bo wɔ Spain aneɛ nu bɛdɛlale biala la.\nKolaa-Alfonso (bɛne zo) yɛɛ Alfonso (fema zo) Baebolo, ɛvoya 13 ne anu mukelɛ ne mɔ\nGyima nwiɔ ɛhye boale manle Spain aneɛ ne mɔɔ le fofolɛ la gyinlanle na ɔnyianle anyuhɔlɛ. Nwomanli Thomas Montgomery ka Kolaa-Alfonso Baebolo ne anwo edwɛkɛ kɛ: “Ahenle mɔɔ hilele Baebolo ɛhye abo la yɛle gyima kɛnlɛma manle aneɛ ne anu lale ɛkɛ. . . . Aneɛ ne abo ɛdelɛ ɛnyɛ se na ɛnee ɛhye hyia wɔ Baebolo mɔɔ bɛyɛ bɛmaa menli mɔɔ bɛnde Latin kpalɛ la.”\nNoko akee, bɛhilele zɔhane Spain aneɛ Baebolo ne mɔɔ lumua la abo bɛvile Latin Vulgate ne anu na tɛ mɔlebɛbo aneɛ ne. Ɔvi ɛvoya 14 ne mɔɔ kɔ la, Dwuu nwomama hilele Hibulu Ngɛlɛlera ne abo dɔɔnwo vile Hibulu nu rale Spain aneɛ nu. Zɔhane mekɛ ne, ɛnee Spain a le Europe ɛleka mɔɔ Dwuuma dɔɔnwo wɔ a, na ɛnee Dwuuma mɔɔ kile edwɛkɛ bo la kola nyia Hibulu bɛsanloangɛlɛlera kpalɛ ne fa yɛ bɛ gyima. *\nNeazo kɛnlɛma ko a le Alba Baebolo ne mɔɔ bɛhɛlɛle bɛwiele wɔ ɛvoya ne mɔɔ tɔ zo 15 la. Dehelɛ titile bie mɔɔ vi Spain mɔɔ bɛfɛlɛ ye Luis de Guzmán la, manle Rabi Moisés Arragel hilele Baebolo ne abo wɔ castizo Spain aneɛ (tagyee) ne anu. Ɔhilele ninyɛne nwiɔ mɔɔ ɔti ɔhanle kɛ bɛhile fofolɛ ɛhye abo la. Mɔɔ lumua, ɔhanle kɛ: “Baebolo ne mɔɔ yɛlɛ ye ɛnɛ wɔ Wulomu aneɛ nu la ɛnle kpalɛ,” yɛɛ mɔɔ tɔ zo nwiɔ, “Yɛ nuhua bie mɔ kulo nwolɛ edwɛkɛ ngyikyi ne amaa yɛade ɛleka mɔɔ ɔyɛ se la abo.” Ye edwɛkɛ ne maa yɛnwu kɛ ye mekɛ zo amra anye die kɛ bɛbagenga Baebolo ne na bɛade ɔ bo kpalɛ. Eza ɔkile kɛ bɛhilele Ngɛlɛlera ne abo wɔ aneɛ mɔɔ menli ka la anu na menli dɔɔnwo nyianle bie wɔ Spain.\nƆlua menli mɔɔ kile edwɛkɛ bo yɛɛ kɛlɛvolɛma mɔɔ wɔ avinli mekɛ ne anu moalɛ zo, menli mɔɔ hɔle sukulu wɔ Spain la kola kenga Baebolo ne wɔ bɛ aneɛ nu mɔɔ ngyegyelɛ kpole biala ɛnle nwo a. Ɔlua ɛhye ati, tetedwɛkɛ kɛlɛvolɛ Juan Orts González hanle kɛ “ɛnee Spain amra ze Baebolo ne anu kpalɛ tɛla Germany anzɛɛ England amra kolaa na Luther ara.”\n“Ɛnee Spain amra ze Baebolo ne anu kpalɛ tɛla Germany anzɛɛ England amra kolaa na Luther ara.” —Tetedwɛkɛ kɛlɛvolɛ Juan Orts González\nNoko akee, ɔkadwu ɛvoya 15 ne awieleɛ la, Spain Edwɛkɛlilɛma ne duale kɛ ɔnle kɛ awie biala nyia Ngɛlɛlera ne wɔ aneɛ biala anu. Bɛvale bɛ sa bɛdole Baebolo ne azo mekɛ tendenle wɔ Spain. Ɛvoya nsa pɛle nu kolaa na bɛamaa nwolɛ adenle. Wɔ zɔhane mekɛ ne mɔɔ yɛ se la anu, menli mɔɔ kile edwɛkɛ bo mɔɔ lɛ akɛnrasesebɛ la yɛle bie fofolɛ wɔ maanle gyɛne zo wɔ Spain aneɛ nu na bɛveale bɛ nwo bɛvale bɛrale Spain. *\nKɛmɔ Spain avinli mekɛ ne anu Baebolo tetedwɛkɛ kile la, dwazotiama bɔle mɔdenle kɛ bɛsisi Nyamenle Edwɛkɛ ne azo wɔ ndenle dɔɔnwo anu. Noko akee, bɛangola bɛangeda Tumivolɛ Bedevinli ne edwɛkɛ ne azo.—Edwɛndolɛ 83:1; 94:20.\nMɔdenle mɔɔ nwomama dɔɔnwo bɔle la boale manle menli dɔɔnwo nyianle Baebolo ne wɔ Spain avinli mekɛ ne anu. Menli mɔɔ kile edwɛkɛ bo ɛnɛ la ɛzukoa menli mɔɔ lumua hilele Ngɛlɛlera ne abo wɔ Latin, Goth, Arab, nee Spain aneɛ nu la. Ɔlua ɛhye azo, ɛnɛ, menli mɔɔ ka Spain aneɛ la kola kenga Nyamenle Edwɛkɛ ne wɔ aneɛ mɔɔ ka bɛ ahonle la anu.\n^ ɛden. 10 Castilia, Catolonia, Galicia nee Portuguese aneɛ boka nwo.\n^ ɛden. 17 Ɛnɛ, menli kɛyɛ mgbe 540 ka Spain aneɛ.\n^ ɛden. 20 Nea edwɛkɛ “The Divine Name and Alfonso de Zamora’s Quest for Textual Accuracy,” mɔɔ wɔ December 1, 2011, Nrelenza magazine ɛdeɛ ne anu la.\n^ ɛden. 23 Nea edwɛkɛ “Casiodoro de Reina’s Fight for a Spanish Bible,” mɔɔ wɔ June 1, 1996, Nrelenza magazine ɛdeɛ ne anu la.\nBaebolo Ne Wɔ Spain Aneɛ Ngakyile Nu\nCatalonia aneɛ Bɛhilele Baebolo ne abo wɔ Catalonia aneɛ nu wɔ ɛvoya 13 ne anu. Nuhua ko mɔɔ ɛnee bɛfɛlɛ ye Edwɛkɛdwɛndolɛ Baebolo ne la, ɛnee le Ngɛlɛlera mɔɔ bɛyɛ ye edwɛkɛdwɛndolɛ amaa yeaboa kengavolɛ ne na yeahakye edwɛkɛ ne la. Wɔ ɛvoya ko ne ala anu, wɔ 1287 nee 1290 avinli ɛkɛ ne, Jaume de Montjuich hilele Baebolo ne amuala abo mɔɔ lumua la wɔ Catalonia aneɛ nu kɛmɔ Belemgbunli Alfonso II mɔɔ wɔ Catalonia nee Aragon hanle kɛ ɔyɛ la.\nValencia aneɛ Wɔ ɛvoya 15 ne mɔlebɛbo, Bonifacio Ferrer hilele Baebolo ne abo wɔ Valencia aneɛ nu, na bɛyɛle ye wɔ 1478 ne anu. Valencia aneɛ nu Baebolo ɛhye a bɛlumuale bɛyɛle ye wɔ Spain a. Ɔyɛ nyane kɛ Edwɛkɛlilɛ ne mɔɔ hɔle zo la manle bɛzɛkyele ko biala na ɔhale ye mukelɛ mɔɔ li awieleɛ la ala. Kɛlata ɛhye boka Hispanic Society of America, mɔɔ wɔ New York la, ninyɛne mɔɔ bɛva bɛzie la anwo.\nBasque aneɛ Wɔ 1571, Jean de Liçarrague hilele Giliki Ngɛlɛlera ne abo wɔ Basque aneɛ nu, ɔbahyema mɔɔ wɔ Navarre la a boale ye manle ɔyɛle a. Liçarrague gyima ne boale manle bɛnyianle Basque aneɛmɛla kokye. Bɛka kɛ Liçarrague boale Basque aneɛ kɛmɔ Jerome boale Latin na Luther boale Germany aneɛ ne la.\nEdwɛkɛ Mɔɔ Fale Nwo\nBaebolo Ngilebɛbo Tetedwɛkɛ & Baebolo Ne\nFa nwa awie Fa nwa awie Bɛnyianle Nyamenle Edwɛkɛ Ne Wɔ Spain Avinli Mekɛ Nu\nEDWƐKƐ TITILI Mɔɔ Nyamenle Ɛyɛ Ɛmaa Wɔ La\nEDWƐKƐ TITILI Mekɛ Mɔɔ Ɔnle Kɛ Ɔkpa Ɛ Ti\nƐBƐLABƆLƐ NU EDWƐKƐ Menyia Anwosesebɛ Wɔ Me Bɛtɛɛyɛlɛ Nu\nDiedi Afonlafonla—Nyamenle Die To Nu Ɔ?\nBoni A Baebolo Ne Ka Ye Wɔ Easter Nwo A?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Mɔɔ Nyamenle Ɛyɛ Ɛmaa Wɔ La\nFa nwa awie Fa nwa awie ƐZINZALƐ ARANE Mɔɔ Nyamenle Ɛyɛ Ɛmaa Wɔ La\nMɔɔ Nyamenle Ɛyɛ Ɛmaa Wɔ La\nƐZINZALƐ ARANE Mɔɔ Nyamenle Ɛyɛ Ɛmaa Wɔ La


Tendɛ Kile Ɛ Ra Mɔɔ Ɛlɛnyi La—Mɔɔ Bɛnli Butule A | Mɔɔ Maa Abusua Nyia Anyelielɛ La\nKENGA YE WƆ Afrikaans Albanian Amharic Arabic Armenian Aymara Bengali Bicol Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Gujarati Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Macedonian Malagasy Malayalam Maltese Marathi Mongolian Myanmar Ngabere Norwegian Nzema Oromo Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tamil Tatar Telugu Thai Tigrinya Tsonga Turkish Twi Ukrainian Urdu Uzbek Venda Vietnamese Xhosa Yoruba Zulu\nMƆƆ MAA ABUSUA NYIA ANYELIELƐ LA\nTendɛ Kile Ɛ Ra Mɔɔ Ɛlɛnyi La—Mɔɔ Bɛnli Butule A\n“Mekɛ mɔɔ me ra raalɛ ne lile ɛvolɛ 14 la, ɛnee ɔyeye me nloa azo. Saa meka kɛ ‘Mekɛ ɛdwu kɛ yɛdi debie a,’ ɔbua kɛ ‘Menyia nwo a mebali.’ Saa mebiza ye kɛ yewie ye sua nu gyima yɛ a, ɔka kɛ ‘Mmagyegye me!’ Mekɛ dɔɔnwo ne ala, yɛtea na yɛdi butule.”—MAKI, JAPAN. *\nSaa ɛle awovolɛ mɔɔ ɛ ra ɛlɛnyi a, butule le ngyegyelɛ mɔɔ ɛbayia la anu ko, na ɔhyia kɛ ɛnyia abotane. Maria, wovolɛ mɔɔ ɔ ra ɛli ɛvolɛ 14 mɔɔ wɔ Brazil la ka kɛ: “Saa me ra raalɛ ne nee me dwudwu a, ɔmaa mefa ɛya kpole. Yɛ rɛle bɔ na yɛtea yɛ nwo.” Carmela mɔɔ wɔ Italy la yia ngyegyelɛ ko ne ala bie. Ɔka kɛ: “Dahuu me nee me ra nrenya ne di butule kpole, na yɛwie a ɔkɔwolo ye sua ne anu na ɔto ɔ nwo anlenkɛ nu.”\nDuzu ati a ngakula mɔɔ ɛlɛnyi la bie mɔ kulo butule a? Asoo bɛ tipɛnema a maa bɛyɛ a? Bie a ɔle zɔ. Baebolo ne ka kɛ awie agɔnwo kola maa ɔyɛ debie kpalɛ anzɛɛ ɛtane. (Mrɛlɛbulɛ 13:20; 1 Kɔlentema 15:33) Bieko, anyelielɛdeɛ mɔɔ mgbavolɛ nee mbɛlɛra bu ye ɛnɛ kɛ ɔfɛta na bɛkulo la maa bɛbu atuadelɛ nee mgbanyizonle kɛ ɔle kpalɛ.\nNoko ninyɛne fofolɛ wɔ ɛkɛ mɔɔ ɔwɔ kɛ ɛsuzu nwo—ninyɛne mɔɔ ɛnwu kɛzi bɛka ɛ ra mɔɔ ɛlɛnyi la a, ɔnrɛyɛ se kɛ ɛbade ɔ bo la. Suzu neazo bie mɔ anwo nea.\nƐzoanvolɛ Pɔɔlo hɛlɛle kɛ: “Mekɛ mɔɔ mele kakula la, mendendɛle kɛ kakula, mendwenlenle kɛ kakula, yɛɛ menzuzule edwɛkɛ nwo kɛ kakula. Kɛkala mɔɔ meyɛ kpanyinli la, megyakyi ngakula ninyɛne ne mɔ ɛyɛlɛ.” (1 Kɔlentema 13:11) Kɛmɔ Pɔɔlo edwɛkɛ ne kile la, asolo kɛzi ngakula nee mgbanyinli dwenle la. Wɔ adenle boni azo?\nNgakula ta dwenle kɛ debie biala ɛnle kpalɛ a ɛnee ɔle ɛtane. Noko, mgbanyinli kola nwu ninyɛne mɔɔ nuhua ɛnla ɛkɛ la na bɛdwenle bɛkɔ moa kolaa na bɛaha anzɛɛ bɛazi nwolɛ kpɔkɛ. Kɛ neazo la, mgbanyinli ta dwenle kɛzi edwɛkɛ bie de la anwo na bɛsuzu kɛzi bɛ nyɛleɛ baha awie mɔ la anwo. Bie a bɛyɛ zɔ bɛmaa yeha bɛ nwo. Ngakula mɔɔ bɛlɛnyi la ɛnle zɔ, bɛlɛsukoa ye ɛyɛlɛ.\nBaebolo ne maa mgbavolɛ nee mbɛlɛra anwosesebɛ kɛ bɛnyia “adwenle.” (Mrɛlɛbulɛ 1:4) Nɔhalɛ nu, Baebolo ne tu Keleseɛnema kɔsɔɔti folɛ kɛ bɛva bɛ ‘adwenle’ ne bɛli gyima. (Wulomuma 12:1, 2; Hibuluma 5:14) Noko, ɔdwu mekɛ ne bie a, kɛzi ɛ ra mɔɔ ɛlɛnyi dwenle la bamaa ɔ nee wɔ ali butule wɔ edwɛkɛ mɔɔ nwolɛ ɛngyia bɔbɔ la anwo. * Anzɛɛ bie a ɔbaha edwɛkɛ bie mɔɔ da ali wienyi kɛ yɛanzuzu nwolɛ kpalɛ la. (Mrɛlɛbulɛ 14:12) Saa ɔba ye zɛhae a, kɛ ɔkɛyɛ na ɛ nee ye azuzu edwɛkɛ nwo mɔɔ bɛnli butule ɛ?\nSƆ ƐHYE NEA: Fa ye kɛ bie a ɛ ra mɔɔ ɛlɛnyi la ɛlɛsukoa kɛzi bɛdwenle la, na bie a ɔnrɛyɛ mɔɔ ɔbaha la bɔbɔ. Amaa wɔanwu mɔɔ ɔdwenle nwo amgba la, dumua kanvo ɛ ra mɔɔ ɛlɛnyi la wɔ ye adwenle ne anwo. (“Me nye die kɛzi ɛdwenle la anwo, ɔnva nwo kɛ me nee wɔ ɛnyɛ adwenle la.”) Akee boa ye maa ɔzuzu adwenle mɔɔ yenyia la anwo. (“Ɛdwenle kɛ mɔɔ wɔha la bayɛ zɔ wɔ edwɛkɛ biala anwo ɔ?”) Kɛzi ɛ ra mɔɔ ɛlɛnyi la bazuzu ye adwenle mɔɔ yenyia la anwo na yɛayɛ ye boɛ la bazi ɛ nwo.\nKɔkɔbɔlɛ bie ɛne: Saa ɛ nee ɛ ra mɔɔ ɛlɛnyi la ɛlɛsuzu edwɛkɛ nwo a, mmadwenle kɛ ɔwɔ kɛ ɔfa mɔɔ ɛbaha la. Saa yeandie mɔɔ ɛbaha la bɔbɔ a, ɛ ra mɔɔ ɛlɛnyi la bava ma dɔɔnwo wɔ mɔɔ bɛzuzu nwolɛ la anu adɛla kɛmɔ ɛsuzu la—anzɛɛ mɔɔ ɔbaha la. Mmamaa ɔsi ɛ nwo kɛ mekɛ ekyii gua nu a ɛbanwu kɛ ɛ ra mɔɔ ɛlɛnyi la ɛva wɔ adwenle ɛdeɛ ne na ɔlɛka ye kɛ mɔɔ ɔhanle la ɛne.\n“Ɔyɛ a, me nee me ra nrenya ne di butule wɔ ninyɛne ngyikyi bie anwo—kɛ neazo la, yɛdi butule wɔ aleɛ mɔɔ ɔnle kɛ yɛsɛkye ye anzɛɛ ɔ diema raalɛ ne mɔɔ ɔnle kɛ ɔgolo ɔ nwo la anwo. Noko ɔyɛ a ɔkulo kɛ mebiza ye mɔɔ ɔlɛdwenle nwolɛ la, mete ɔ bo na meka kɛ, ‘O, kɛ edwɛkɛ ne de la ɛne’ anzɛɛ ‘Yemɔti kɛ ɛdwenle la ɛne.’ Menea mɔɔ zile la a, menwu ye kɛ saa menganle debie mɔɔ le kɛ ɛhye la a, anrɛɛ yɛanli butule dɔɔnwo.”—Kenji, Japan.\nƆLƐNWU MƆƆ ƆWƆ KƐ ƆYƐ LA\nAwovolɛ mɔɔ ze nrɛlɛbɛ la maa ngakula mɔɔ ɛlɛnyi la ka mɔɔ bɛze la\nKakula mɔɔ ɛdwu ye mgbanyinli ɛleka la ndetelɛ mɔ hyia kpalɛ la a le kɛ ɛbaziezie ye wɔamaa kenle mɔɔ ɔbavi sua nu na yeadɛnla kɛ kpanyinli mɔɔ ɔ nye gyi ɔ ti anwo la. (Mɔlebɛbo 2:24) Zɔhane ninyɛne ne bie a le kɛ ɔbanwu ɔ nwo—subane bie, mɔɔ ɔdie ɔdi nee ngyinlazo mɔɔ ɔfa ɔbɔ ye ɛbɛla la. Saa bɛlɛgyegye ye kɛ ɔyɛ ɛtane a, kakula mɔɔ ɛlɛnyi mɔɔ ze kɛzi ɔde la badwenle dɔɔnwo adɛla mɔɔ bavi ngyegyelɛ ne anu ara la anwo. Eza ɔbabiza ɔ nwo kɛ: ‘Duzu sonla a le me? Ngyinlazo boni a melɛ a? Duzu a sonla mɔɔ lɛ ngyinlazo ɛhye mɔ la bayɛ wɔ edwɛkɛ ɛhye anu a?’—2 Pita 3:11.\nBaebolo ne ka Dwosefi anwo edwɛkɛ kile yɛ kɛ ɛnee ɔle kpavolɛ mɔɔ ze kɛzi ɔde la. Kɛ neazo la, mekɛ mɔɔ Pɔtefaa aye ne zele ye kɛ ɔ nee ye ɛla la, Dwosefi buale kɛ: “Duzu ati yɛɛ akee menwɔyɛ amumuyɛ kpole ɛhye, na menwɔyɛ ɛtane menwɔtia Nyamenle ɛ?” (Mɔlebɛbo 39:9) Ɛnee bɛtɛmanle Yizilayɛma mɛla mɔɔ tia agyalɛzɛkyelɛ la ɛdeɛ, noko Dwosefi nwunle Nyamenle adwenle wɔ edwɛkɛ ne anwo. Mɔɔ tɛla ɛhye la, edwɛkɛ “duzu ati yɛɛ” kile kɛ yeva Nyamenle adwenle yeyɛ ye ɛdeɛ—zɔhane a ɔde a.—Ɛfɛsɛsema 5:1.\nƐ ra mɔɔ ɛlɛnyi la noko ɛlɛnwu kɛzi ɔde la. Ɛhye le edwɛkɛ kpalɛ, ɔluakɛ mɔɔ ɔze ye la baboa ye yeamaa yeagyinla atipɛnema ngyegyelɛ nloa na ɔ nee bɛ azie ye zo. (Mrɛlɛbulɛ 1:10-15) Noko, kɛzi ɔde la baha ye yeamaa ɔ nee wɔ azie ye zo. Saa ɔba ye zɔ a, duzu a ɛbayɛ a?\nSƆ ƐHYE NEA: Kɛ anrɛɛ ɛ nee ye bali butule la, sia ka mɔɔ ɔhanle la. (“Maa menea kɛ mendele ɔ bo a. Ɛse . . .”) Akee biza ye kpuyia. (“Duzu a maa ɛte nganeɛ zɔhane a?” anzɛɛ “Duzu a manle ɛhanle edwɛkɛ ɛhye a?”) Maa ɛ ra mɔɔ ɛlɛnyi la ɛdendɛ. Maa ɔha mɔɔ ɔze ye la. Saa mɔɔ bɛ adwenle ɛnyia wɔ nwolɛ la le debie mɔɔ ɔkulo na ɔnle debie ɛtane a, maa ɛ ra mɔɔ ɛlɛnyi la ɛnwu ye kɛ ɛdie mɔɔ yeha la ɛto nu—saa bɔbɔ ɛ nee ye ɛnyɛ adwenle a.\nAwie banwu kɛzi ɔde nee mɔɔ maa ɔdie debie ɔdi la a, ɔfɛta yɛɛ eza nvasoɛ wɔ zolɛ. Baebolo ne ka kɛ ɔnle kɛ Keleseɛnema yɛ kɛ ngakula mɔɔ ‘adalɛma fa bɛ ngilehilelɛ nee agyiba twe bɛ kɔ ɛtane nu kɛ selɛkye nee anwoma la.’ (Ɛfɛsɛsema 4:14) Yemɔti maa ye adenle na maa ɛ ra mɔɔ ɛlɛnyi la anwosesebɛ maa ɔnwu kɛzi ɔde nee mɔɔ maa ɔdwenle zɔ la.\n“Saa memaa me mra mraalɛ ne mɔ nwu kɛ mekulo kɛ metie bɛ a, ɔmaa bɛtie me edwɛkɛ, saa bɔbɔ ɔ nee bɛ ɛdeɛ ne ɛnle ko a. Menea boɛ kɛ menrɛyɛ ye kyengye kɛ bɛva me ɛdeɛ ne, emomu memaa bɛdwenle mɔ bɛbayɛ la anwo.”—Ivana, Czech Republic.\nSI PI, NOKO MMAYƐ KYENGYE\nKɛmɔ ngakula yɛ la, ngakula mɔɔ ɛlɛnyi la bie mɔ ɛzukoa kɛ bɛbava edwɛkɛ bie bɛagyegye bɛ awovolɛ fane dɔɔnwo amaa yeayɛ bɛ ɛvɛlɛ. Saa ɛhye bie ta si wɔ sua nu ɛkɛ a, ɛnee noko nea boɛ. Saa ɛdie ɛto nu a, ɔbamaa ɔ nwo adɔ ye mekɛ ezinra ɛdeɛ, noko ɔkile ɛ ra mɔɔ ɛlɛnyi la kɛ butulelilɛ le adenle mɔɔ ɔdua zo a ɔ sa baha mɔɔ ɔhyia nwo la. Ye sɔbelɛ a le boni? Di Gyisɛse folɛdulɛ ɛhye azo: “Bɛmaa bɛ edwɛkɛ ɛyɛ ko, ‘ɛhɛe’ a ‘ɛhɛe’; ‘kyɛkyɛ’ a ‘kyɛkyɛ’.” (Mateyu 5:37) Saa ngakula mɔɔ ɛlɛnyi la nwu kɛ mɔɔ ɛka la yɛɛ ɛyɛ a, bɛ nee wɔ ɛnrɛli butule.\nMekɛ ko ne ala, nyia ndelebɛbo. Kɛ neazo la, maa ɛ ra mɔɔ ɛlɛnyi la ɛhile deɛmɔti ɔte nganeɛ kɛ ɔwɔ kɛ bɛkakyi mekɛ mɔɔ ɔfa ɔba sua nu la. Saa ɔba ye zɛhae a, ɔngile kɛ bɛli ɛ nwo zo konim, emomu, ɛlɛdi Baebolo adehilelɛ ɛhye azo kɛ: “Bɛmaa awie biala ɛnwu kɛ bɛlɛ abotane [ndelebɛbo] molozo.”—Felepaema 4:5.\nSƆ ƐHYE NEA: Ɛ nee abusua ne ɛyia nu na bɛzuzu mekɛ mɔɔ bɛbava bɛara sua nu na bɛha mɛla fofolɛ mɔɔ wɔ sua nu ɛkɛ la anwo edwɛkɛ. Da ye ali kɛ ɛkulo kɛ ɛtie bɛ na suzu biala anwo kolaa na wɔazi kpɔkɛ. Roberto, selɛ bie mɔɔ wɔ Brazil la ka kɛ: “Ɔwɔ kɛ ngakula mɔɔ ɛlɛnyi la nwu kɛ bɛ awovolɛ balie debie mɔɔ bɛkɛbiza la ado nu saa ɔntia Baebolo ngyinlazo bie a.”\nƆle nɔhalɛ kɛ, awovolɛ biala ɛnli munli. Baebolo ne ka kɛ: “Yɛ muala yɛfo wɔ ninyɛne dɔɔnwo anu.” (Gyemise 3:2) Saa ɛnwu kɛ ɛdawɔ a ɛmanle butule bie rale a, mmatwehwe ɛ bo aze kɛ ɛbakpa ɛ ra mɔɔ ɛlɛnyi la kyɛlɛ. Saa ɛdie wɔ nvonleɛ ɛto nu a ɔbayɛ mɛlɛbɛnwoaze nwo neazo, na ɛ ra mɔɔ ɛlɛnyi la noko bayɛ zɔ.\n“Mekɛ bie mɔɔ yɛlile butule yɛwiele na me ɛya ne hanle aze la, mekpale me ra nrenya ne kyɛlɛ wɔ me ɛyavalɛ ne anwo. Ɛhye boale manle ye ɛya ne hanle aze na yɛanyɛ se kɛ ɔbadie me.”—Kenji, Japan.\n^ ɛden. 3 Bɛhakyi aluma mɔɔ wɔ edwɛkɛ ɛhye anu la.\n^ ɛden. 10 Ngyinlazo mɔɔ wɔ edwɛkɛ ɛhye anu la baboa kakula nrenya anzɛɛ raalɛ.\nNinyɛne boni a meyɛ mɔɔ maa me nee me ra mɔɔ ɛlɛnyi la di butule a?\nKɛ ɔkɛyɛ na edwɛkɛ ɛhye aboa me na meade me ra mɔɔ ɛlɛnyi la edwɛkɛ bo kpalɛ ɛ?\nDuzu a bamaa meadendɛ meahile me ra mɔɔ ɛlɛnyi la—mɔɔ yɛnli butule a?\nMgbavolɛ Nee Mbɛlɛra Ɛtetelɛ Agyalɛ & Abusua


Mateyu 6 | Yintanɛte Zo Baebolo | Ewiade Fofolɛ Ngilebɛbo\nMateyu Edwɛkpa 6:1-34\nBOKA ZO EDWƐKƐ NE (1-34)\nBɛmmayɛ bɛ tenleneyɛlɛ wɔ menli nyunlu (1-4)\nKɛzi bɛyɛ asɔne la (5-15)\nAsɔneyɛlɛ nwo neazo (9-13)\nAnwonyia wɔ anwuma nee azɛlɛ ye azo (19-24)\nBɛhɔ zo bɛkpondɛ Belemgbunlililɛ ne (33)\n6 “Bɛnlea boɛ na bɛanyɛ bɛ tenleneyɛlɛ ne wɔ menli nyunlu kɛ bɛmaa bɛanwu bɛ;+ anrɛɛ bɛnrɛnyia ahatualɛ biala bɛnrɛvi bɛ Ze mɔɔ wɔ anwuma la ɛkɛ. 2 Yemɔti saa bɛfa ahyɛlɛdeɛ* bɛamaa a, bɛmmadimoa bɛbɔ ye nolo, kɛ mɔɔ nabalabama ne yɛ ye wɔ nyianu azua ne mɔ anu nee awɔdenle ne mɔ azo amaa menli awula bɛ anyunlunyia la. Nɔhalɛ nu, meka meahile bɛ kɛ, bɛnyia bɛ ahatualɛ kɔsɔɔti bɛwie. 3 Noko bɛmɛ, saa bɛfa debie bɛahyɛ a, bɛmmamaa bɛ sa bɛne ne nwu mɔɔ bɛ sa fema ne ɛlɛyɛ la, 4 amaa bɛ ahyɛlɛdeɛ ne ayɛ fealeranu debie. Na bɛ Ze ne mɔɔ nwu fealeranu debie la badua bɛ kakɛ.+ 5 “Bieko, saa bɛlɛyɛ asɔne a, bɛmmayɛ ye kɛ mɔɔ nabalabama+ ne yɛ ye la, ɔluakɛ bɛkulo kɛ bɛgyinla nyianu azua nu nee awɔdenle mgbole zo bɛyɛ asɔne amaa menli anwu bɛ.+ Nɔhalɛ nu meka meahile bɛ kɛ, bɛnyia bɛ ahatualɛ kɔsɔɔti bɛwie. 6 Noko saa ɛyɛ asɔne a, kɔvea wɔ suakunlu, na ɛto wɔ anlenkɛ ne anu a, wɔazɛlɛ ɛ Ze ne mɔɔ wɔ fealeranu la.+ Na ɛ Ze ne mɔɔ nwu fealeranu debie la badua wɔ kakɛ. 7 Saa ɛlɛyɛ asɔne a, mmaka edwɛkɛ ko ne ala fane dɔɔnwo kɛ mɔɔ menli mɔɔ wɔ maanle maanle ne anu la yɛ ye la, ɔluakɛ bɛsuzu kɛ bɛka edwɛkɛ dɔɔnwo a yɛɛ bɛbadie bɛ a. 8 Zɔhane ati bɛmmayɛ kɛ menli zɔhane mɔ la, ɔluakɛ bɛ Ze mɔɔ wɔ anwuma la ze mɔɔ bɛhyia+ nwo la kolaa na bɛabiza ye. 9 “Yemɔti bɛyɛ asɔne a, bɛyɛ ye zɛhae:+ “‘Yɛ Ze mɔɔ wɔ anwuma, wɔ duma+ nwo ɛde.*+ 10 Wɔ Belemgbunlililɛ ɛrɛla.+ Wɔ ɛhulolɛdeɛ+ ɛyɛ ɛkɛ wɔ azɛlɛ ye azo kɛ anwuma la.+ 11 Maa yɛ ɛnɛ aleɛ* wɔ alehyenlɛ ɛhye anu;+ 12 na fa yɛ kakɛ kyɛ yɛ kɛ mɔɔ yɛdayɛ noko yɛva yɛhyɛ menli mɔɔ tua yɛ kakɛ la.+ 13 Mmafa yɛ ɛkɔ sɔnea nu,+ emomu die yɛ fi amumuyɛnli ne+ asa anu.’ 14 “Ɔluakɛ saa bɛfa awie mɔ nvonleɛ bɛkyɛ bɛ a, yɛɛ bɛ Ze mɔɔ wɔ anwuma la noko bava bɛ nvonleɛ ahyɛ bɛ a;+ 15 na saa bɛanva awie mɔ nvonleɛ bɛangyɛ bɛ a, bɛ Ze ne noko ɛnrɛva bɛ nvonleɛ ɛnrɛhyɛ bɛ.+ 16 “Saa bɛkye ɛhɔne a,+ bɛmmayɛ bɛ nyunlu alɔbɔlɛ alɔbɔlɛ kɛ mɔɔ nabalabama ne yɛ la, ɔluakɛ bɛyɛ bɛ nyunlu basaa* amaa menli anwu kɛ bɛlɛkye ɛhɔne.+ Nɔhalɛ nu meka meahile bɛ kɛ, bɛnyia bɛ ahatualɛ kɔsɔɔti bɛwie. 17 Noko bɛmɛ, saa bɛlɛkye ɛhɔne a, bɛva nwole bɛkpokpa bɛ ti zo na bɛwowo bɛ nyunlu, 18 amaa menli annwu kɛ bɛlɛkye ɛhɔne kyesɛ bɛ Ze ne mɔɔ nwu fealeranu debie la ala. Na bɛ Ze ne mɔɔ nwu fealeranu debie la badua bɛ kakɛ. 19 “Bɛgyakyi kɛ bɛkɛkpondɛ bɛ anwonyia bɛkɛzie azɛlɛ ye azo,+ ɛleka mɔɔ ngɛkɛba nee nrɛlana kola sɛkye ye na nwule kola kɔwua la. 20 Emomu, bɛkpondɛ bɛ anwonyia bɛzie anwuma,+ ɛleka mɔɔ ngɛkɛba nee nrɛlana ɛngola ɛnzɛkye ye,+ na nwule ɛngola ɛngɔnwua la. 21 Ɔluakɛ ɛleka mɔɔ wɔ anwonyia wɔ la, ɛkɛ ne a wɔ ahonle noko wɔ a. 22 “Sonlabaka ne kɛnlaneɛ a le ɛnyelɛ.+ Yemɔti, saa ɛ nye nea debie ko ala a,* wɔ sonlabaka ne amuala bada.* 23 Noko saa ɛ nye bolo debie a,*+ wɔ sonlabaka ne amuala bayɛ awozinli. Na saa wienyi ne mɔɔ wɔ wɔ nu la le awozinli a, nea kɛzi awozinli ne bayɛ kpole a! 24 “Awie biala ɛnrɛhola ɛnrɛzonle menlenlɛ nwiɔ; ɔluakɛ ɔbahulo ko na yeakpɔ ko, anzɛɛ ɔbali ko eni yeagyakyi ko.+ Bɛnrɛhola bɛnrɛzonle Nyamenle nee Anwonyia.+ 25 “Ɛhye ati meka meahile bɛ kɛ: Bɛmmadwenledwenle*+ bɛ ngoane* nwo kɛ duzu a bɛbali anzɛɛ duzu a bɛbanlo a, anzɛɛ bɛ sonlabaka ne anwo kɛ duzu a bɛbaheda a.+ Asoo ngoane* ɛngyia ɛndɛla aleɛ yɛɛ sonlabaka ne ɛngyia ɛndɛla ɛdanlɛ?+ 26 Bɛnlea anwomanyunlu nloma;+ bɛnlua ma yɛɛ bɛnde anzɛɛ bɛmboɔboa aleɛ nloa bɛnzie, noko bɛ Ze mɔɔ wɔ anwuma la maa bɛ aleɛ. Asoo bɛ nwo ɛngyia ɛndɛla bɛ? 27 Bɛ nuhua boni a dwenledwenle a ɔbahola yeava mekɛ ekyi* yeaboka ye ngoane mekɛ nwo a?+ 28 Bieko, duzu ati a bɛdwenle ndanlɛ nwo a? Bɛnlea kɛzi ɛbɔ nu aloa nyi la na bɛzukoa debie; bɛnyɛ gyima anzɛɛ bɛnnwo ndanlɛ; 29 noko meka meahile bɛ kɛ, wɔ Sɔlɔmɔn+ anyunlunyia ne kɔsɔɔti anu bɔbɔ, yeanziezie ɔ nwo kɛ aloa ɛhye mɔ anu ko la. 30 Yemɔti, saa zɛhae a Nyamenle siezie ɛbɔ nu ndile mɔɔ ɛnɛ bɛfifi a ɛhyema ɛnee bɛyela bɛ la a, asoo ɔnrɛheda bɛdabɛ noko ndanlɛ, bɛmɛ mɔɔ bɛ diedi le ekyi a? 31 Zɔhane ati, bɛmmadwenledwenle+ na bɛka kɛ, ‘Duzu a yɛbali a?’ anzɛɛ, ‘Duzu a yɛbanlo a?’ anzɛɛ, ‘Duzu a yɛbaheda a?’+ 32 Ɔluakɛ ninyɛne ɛhye mɔ a maanle maanle ne anu amra anye ɛbolo ɛlɛkpondɛ a. Bɛ Ze mɔɔ wɔ anwuma la ze kɛ bɛhyia ninyɛne ɛhye mɔ kɔsɔɔti anwo. 33 “Yemɔti, bɛhɔ zo bɛlimoa bɛkpondɛ Belemgbunlililɛ ne nee Nyamenle tenleneyɛlɛ ne, na ɔbava ninyɛne ɛhye mɔ mɔɔ ɛha la amuala yeaboka nwo yeamaa bɛ.+ 34 Ɛhye ati, bɛmmadwenledwenle ɛhyema anwo,+ ɔluakɛ ɛhyema ɔdaye ɔbanyia ye adwenleadwenle ɛdeɛ. Kenle biala anu ngyegyelɛ zonle maa kenle ne.\n^ Anzɛɛ “ahyɛlɛdeɛ mɔɔ bɛfa bɛmaa ehyiavolɛma la.” Nea Edwɛkɛbohilelɛ.\n^ Giliki aneɛ nu, “paano.”\n^ Anzɛɛ “bɛnziezie bɛ nwo.”\n^ Anzɛɛ “nwu debie kpalɛ; nea ɛ nyunlu fɔɔnwo a.”\n^ Giliki aneɛ nu, “saa ɛ nye le ɛtane; amumuyɛ.”\n^ Anzɛɛ “Bɛgyakyi kɛ bɛbadwenledwenle.”


2 Samoɛle 7 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albania Mumule Aneɛ Albanian America Mumule Aneɛ Amharic Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Baoule Batak (Karo) Batak (Toba) Belgium French Mumule Aneɛ Bengali Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Icelandic Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Kwanyama Laotian Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Melanesia Mumule Aneɛ Mexico Mumule Aneɛ Motu Mozambique Mumule Aneɛ Myanmar Myanmar Mumule Aneɛ Navajo Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Papiamento (Curaçao) Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkey Mumule Aneɛ Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietname Mumule Aneɛ Vietnamese Wallisian Waray-Waray Xavante Xhosa Yoruba Zimbabwe Mumule Aneɛ Zulu zambia Mumule Aneɛ\nSamoɛle Mɔɔ Tɔ Zo Nwiɔ 7:1-29\nDevidi ɛnrɛzi ɛzonlenlɛsua ne (1-7)\nBɛ nee Devidi ɛyɛ belemgbunlililɛ nwo ngyekyeleɛ (8-17)\nDevidi moyɛlɛ asɔneyɛlɛ ne (18-29)\n7 Mɔɔ belemgbunli ne hɔdɛnlanle ye sua nu*+ ɛkɛ na Gyihova maanle ɔliele ɔ menle ɔvile ye kpɔvolɛma kɔsɔɔti mɔɔ ɛbɛnga ye ɛyia la anwo la, 2 belemgbunli ne zele ngapezonli Neetan+ kɛ: “Nea, mede sua mɔɔ bɛva sida+ mbaka bɛzi la anu, noko nɔhalɛ Nyamenle ne Ɛlɛka ne gyi ɛdanlɛsua+ nu.” 3 Neetan buale belemgbunli ne kɛ: “Kɔ na kɔyɛ debie biala mɔɔ wɔ wɔ ahonle nu la, ɔluakɛ Gyihova nee wɔ lua.”+ 4 Zɔhane nɔe ne, Gyihova zele Neetan kɛ: 5 “Kɔha kile me sonvolɛ Devidi kɛ, ‘Edwɛkɛ mɔɔ Gyihova ɛha la ɛne: “Ɛdawɔ a ɛsi sua wɔamaa meadɛnla nu ɔ?+ 6 Ɔluakɛ ɔvi kenle mɔɔ menyele Yizilayɛma menvile Yigyibiti azɛlɛ zo too badwu ɛnɛ la,+ metɛtɛnlanle sua nu ɛlɛ, ɛdanlɛsua nu ala a medi akɔneaba a.*+ 7 Mekɛ kɔsɔɔti mɔɔ me nee Yizilayɛma* amuala luale la, asoo menganle mengilele mbusua mgbanyima ne mɔ mɔɔ memkpale bɛ kɛ bɛnlea me menli Yizilayɛma la bie kɛ, ‘Duzu ati a bɛanva sida mbaka bɛanzi sua bɛammaa me a?’”’ 8 Akee ka kile me sonvolɛ Devidi kɛ, ‘Edwɛkɛ mɔɔ ɛlɔne Gyihova ɛha la ɛne: “Menyele wɔ menvile nane adidileka kɛ ɛgyakyi mboane nzi ɛlilɛ+ na ɛrayɛ me menli Yizilayɛma adekilevolɛ.+ 9 Ɛleka biala mɔɔ ɛbahɔ la, me nee wɔ balua+ na meaye* wɔ kpɔvolɛma kɔsɔɔti meavi ɛ nyunlu;+ na mebamaa wɔalie duma kpole+ kɛ azɛlɛ ye azo menli mgbole mɔɔ ɛlie duma la. 10 Mebakpondɛ ɛleka meamaa me menli Yizilayɛma ahɔdɛnla, na bɛbaha ɛkɛ na bɛnrɛgyegye bɛ bieko; atisesebɛma ɛnrɛsisi bɛ bieko kɛ dɛba ne la,+ 11 ɔvi kenle mɔɔ memkpale ndɛnebuavolɛma+ kɛ bɛnlea me menli Yizilayɛma anwo zo la. Na mebamaa bɛalie bɛ menle bɛavi bɛ kpɔvolɛma kɔsɔɔti anwo.+ “‘“Eza Gyihova ɛha ɛhile wɔ kɛ, Gyihova bazi sua* amaa wɔ.+ 12 Saa wɔ mekɛ dwu+ na bɛsie wɔ bɛboka wɔ nenyia mɔ anwo a, akee mebakpogya ɛ bo zo amra ko zo, ɛdawɔ mumua ne ɛ ra,* na mebamaa ye belemgbunlililɛ ne agyinla.+ 13 Yemɔ a bazi sua amaa me duma+ a, na mebamaa ye belemgbunlililɛ ebia ne agyinla dahuu.+ 14 Mebayɛ ye papa na yeayɛ me ra.+ Saa ɔyɛ ɛtane a, mebahwi ɔ nyunlu* na meabila ye mbaka kɛ mɔɔ menli* yɛ la.+ 15 Menrɛye me ɛlɔlɛ kpundii ne menrɛvi ɔ nwo zo kɛ mɔɔ menyele menvile Sɔɔlo+ mɔɔ menyele ye menvile ɛ nyunlu la anwo zo la. 16 Wɔ abusua ne nee wɔ belemgbunlililɛ ne bagyinla ɛ nyunlu dahuu; wɔ belemgbunli ebia ne noko bagyinla dahuu.”’”+ 17 Neetan hanle edwɛkɛ ɛhye mɔ amuala nee ɛnyelɛzodeɛnwunlɛ ne amuala hilele Devidi.+ 18 Na Belemgbunli Devidi radɛnlanle aze wɔ Gyihova anyunlu na ɔhanle kɛ: “O Tumivolɛ Awulae Gyihova, medame a le nwane? Yɛɛ kɛzi me sua nu de mɔɔ wɔva me wɔradwu ɛke ɛ?+ 19 Noko ɛhye bɔbɔ le ekyi maa wɔ, O Tumivolɛ Awulae Gyihova, eza wɔha mɔɔ wɔ sonvolɛ sua nu amra bayɛ ye kenle bie la anwo edwɛkɛ; na ɛhye le mɛla* maa alesama kɔsɔɔti, O Tumivolɛ Awulae Gyihova. 20 Duzu bieko a wɔ sonvolɛ Devidi bahola aha ahile wɔ, O Tumivolɛ Awulae Gyihova, wɔ mekɛ mɔɔ ɛze me kpalɛ+ la ɛ? 21 Wɔ edwɛkɛ ne nee mɔɔ wɔ wɔ ahonle nu la* ati, wɔyɛ ninyɛne mgbole ɛhye mɔ kɔsɔɔti na wɔla bɛ ali wɔhile wɔ sonvolɛ.+ 22 O Tumivolɛ Awulae Gyihova, ɛhye ati a amgba ɛle bedevinli+ la. Awie biala nee wɔ ɛnzɛ,+ yɛɛ Nyamenle biala ɛnle ɛkɛ ne kɛ ɛdawɔ ala;+ debie biala mɔɔ yɛde ye yɛ nzo nu la di ɛhye anwo daselɛ. 23 Na azɛlɛ ye azo maanle boni bieko a le kɛ wɔ menli Yizilayɛma+ a? Nyamenle hɔliele bɛ kɛ ye menli,+ ɔyɛle ninyɛne mgbole mɔɔ yɛ ɛzulolɛ la ɔmaanle bɛ+ ɔvale ɔliele duma ɔmaanle ɔ nwo.+ Wɔ menli mɔɔ ɛliele bɛ ɛvile Yigyibiti la ati, ɛvoanle maanle maanle nee bɛ nyamenle ne mɔ. 24 Ɛvale wɔ menli Yizilayɛma ɛyɛle wɔ menli dahuu;+ na wɔmɔ, O Gyihova, wɔyɛ bɛ Nyamenle.+ 25 “O Gyihova Nyamenle, akee di ɛwɔkɛ ne mɔɔ wɔbɔ wɔ sonvolɛ nee ye sua nu amra la anwo gyima dahuu, na yɛ mɔɔ wɔbɔ nwolɛ ɛwɔkɛ la.+ 26 Maa bɛkpogya wɔ duma zo dahuu,+ amaa menli aha kɛ, ‘Ɛlɔne Gyihova le Yizilayɛ Nyamenle,’ na maa wɔ sonvolɛ Devidi sua ne ɛgyinla kpundii wɔ ɛ nyunlu.+ 27 Ɔluakɛ wɔmɔ, ɛlɔne Gyihova, Yizilayɛ Nyamenle, wɔye wɔhile wɔ sonvolɛ kɛ, ‘Mebazi sua* meamaa wɔ.’+ Ɛhye ati a wɔ sonvolɛ ɛnyia akɛnrasesebɛ* kɛ ɔfa asɔneyɛlɛ ɛhye yeado ɛ nyunlu a. 28 Noko, O Tumivolɛ Awulae Gyihova, ɛdawɔ a ɛle nɔhalɛ Nyamenle ne a, yɛɛ wɔ edwɛkɛ le nɔhalɛ,+ na wɔva ninyɛne mgbalɛ ɛhye mɔ wɔbɔ wɔ sonvolɛ ɛwɔkɛ. 29 Yemɔti maa ɛ nye ɛlie nwo na yila wɔ sonvolɛ sua ne, na maa ɔdɛnla ɛkɛ ne dahuu wɔ ɛ nyunlu;+ ɔluakɛ wɔmɔ Tumivolɛ Awulae Gyihova a wɔbɔ ɛwɔkɛ a, ɔti yila wɔ sonvolɛ sua ne maa ɔnyia nyilalɛ dahuu.”+\n^ Hibulu aneɛ nu, “metiedia a.”\n^ Hibulu aneɛ nu, “meapɛ.”\n^ Anzɛɛ “belemgbunlililɛ.”\n^ Hibulu aneɛ nu, “awie mɔɔ bavi wɔ nu avinde.”\n^ Hibulu aneɛ nu, “mebava sonla baka meadea ye.”\n^ Anzɛɛ ɔkola ɔkile, “Adam amra.”\n^ Hibulu aneɛ nu, “adehilelɛ.”\n^ Anzɛɛ “nee wɔ ɛhulolɛdeɛ ne.”\n^ Anzɛɛ “Mebakyekye belemgbunlililɛ.”\n^ Hibulu aneɛ nu, “ɛnyia ahonle.”\n2 Samoɛle 7


Edwɛne 46 | Yintanɛte Zo Baebolo | Ewiade Fofolɛ Ngilebɛbo\n“Nyamenle le yɛ ɛvealeka”\nNyamenle nwanwane gyima ne mɔ (8)\nNyamenle maa bɛgyakyi konle wɔ azɛlɛ ye kɔsɔɔti azo (9)\nKɔmaa edwɛndolɛma kpanyinli ne. Kɔla amra ne mɔ+ edwɛne. Alamɔto* zo. 46 Nyamenle le yɛ ɛvealeka nee yɛ anwosesebɛ,+Yɛnyia ye ɛkɛ ne moalɛ wɔ anwongyelelɛ mekɛ nu dahuu.+ 2 Ɛhye ati, saa azɛlɛ ne kakyi,Na awoka tudu kɔgua nyevile ne abo nehane bɔbɔ a, yɛnrɛzulo,+ 3 Saa nuhua nzule kulu na ɔwu awubue,+Na ye ɛdulɛ* ne maa awoka ne mɔ kpusu bɔbɔ a, yɛnrɛzulo. (Sila) 4 Azule bie wɔ ɛkɛ mɔɔ ye azudenle ne maa Nyamenle suakpole ne azo yɛ anyelielɛ a,+Anwuma Anwumanli ne ɛdanlɛsua kpole nwuanzanwuanza ne. 5 Nyamenle wɔ suakpole ne azo;+ bɛnrɛhola ye sɛkye. Nyamenle baraboa ye wɔ aleɛbahye ne.+ 6 Maanle maanle ne mɔ yɛle begyebegye, bɛzɛkyele arelemgbunlililɛ ne mɔ;Ɔmaanle ɔ ne zo, na azɛlɛ ne holole.+ 7 Ɛlɔne Gyihova nee yɛ lua;+Gyekɔbo Nyamenle ne le yɛ ɛvealeka kpalɛ.* (Sila) 8 Bɛrɛla na bɛranlea Gyihova gyima ne mɔ,Kɛzi yeyɛ nwanwane ninyɛne wɔ azɛlɛ ne azo la. 9 Ɔmaa bɛgyakyi konle wɔ azɛlɛ ye kɔsɔɔti azo.+ Ɔbubu ɛda nu na ɔsɛkye atwɛ ne mɔ;Ɔfa senle ɔyela konle ehwili* ne mɔ. 10 Bɛlie bɛdo nu na bɛnwu ye kɛ medame a mele Nyamenle a. Bɛbakpogya me zo wɔ maanle maanle ne mɔ anu;+Bɛbakpogya me zo wɔ azɛlɛ ne azo.+ 11 Ɛlɔne Gyihova nee yɛ lua;+Gyekɔbo Nyamenle ne le ɛvealeka kpalɛ maa yɛ.+ (Sila)\n^ Anzɛɛ “ye azɛlɛkye.”\n^ Anzɛɛ ɔkola ɔkile, “enyinlike.”


Nwane Mɔ A Bahɔ Anwuma A—Asoo Kpalɛma Kɔsɔɔti Ɔ? | Baebolo Kpuyia Mɔɔ Bɛbua\nKENGA YE WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Uruund Uzbek Venda Vietnamese Wayuunaiki Xhosa Yoruba Zulu\nNwane mɔ a bahɔ anwuma a, na duzu ati ɔ?\nMenli dɔɔnwo kulo kɛ bɛkɔ anwuma. Gyisɛse hanle kɛ ye ɛdoavolɛma mɔɔ bɛdi nɔhalɛ la bahɔ ɛkɛ. Kolaa na yeawu la, ɔbɔle ɛwɔkɛ kɛ ɔbaziezie ɛleka yeamaa bɛ wɔ ye anwuma Selɛ ne ɛkɛ.—Kenga Dwɔn 14:2.\nDuzu ati a bɛbadwazo menli bɛavi azɛlɛ ye azo bɛamaa bɛahɔ anwuma ɛ? Duzu a bɛbayɛ ye wɔ ɛkɛ a? Gyisɛse hanle hilele ye ɛdoavolɛma kɛ bɛbayɛ arelemgbunli. Bɛbali tumi wɔ azɛlɛ ye azo.—Kenga Luku 22:28-30; Yekile 5:10.\nAsoo kpalɛma kɔsɔɔti bahɔ anwuma?\nWɔ maanle dɔɔnwo anu, menli ekyi bie ala a di tumi a. Kɛmɔ Gyisɛse badwazo menli yeamaa bɛahɔ anwuma amaa bɛali tumi wɔ azɛlɛ ye azo la ati, yɛ nye la kɛ menli ekyi bie a bɛbakpa bɛ a. (Luku 12:32) Baebolo ne kile menli dodo mɔɔ nee Gyisɛse bali tumi la wienyi.—Kenga Yekile 14:1.\nGyisɛse ɛziezie ɛleka wɔ anwuma ɛmaa ye ɛdoavolɛma bie mɔ. Ɛze mɔɔ bɛbayɛ wɔ ɛkɛ la ɔ?\nTɛ menli mɔɔ bahɔ anwuma la angomekye a banyia nyilalɛ a. Menli mɔɔ di nɔhalɛ mɔɔ bayɛ Gyisɛse Belemgbunlililɛ ne maanlema la badɛnla aze dahuu wɔ paladaese mɔɔ bazia ara azɛlɛ ye azo bieko la anu. (Dwɔn 3:16) Bie mɔ banyia ngoane wɔ ewiade ɛtane ɛhye ɛzɛkyelɛ ne anu na bɛahɔ Paladaese. Bɛbadwazo bie mɔ na bɛahɔ ɛkɛ.—Kenga Edwɛndolɛ 37:29; Dwɔn 5:28, 29.\nYɛbahola Yɛanwu Nyamenle Anwo Nɔhalɛ Ne Ɔ?\nMowuamra Badɛnla Aze Bieko Ɔ?\nNzɔne Ati A Ngapezo Wɔ Baebolo Ne Anu A?


2 Edwɛkɛsisilɛ 20 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 20:1-37\nMaanle maanle mɔɔ zuozua Dwuda la nwunlonwunlanle ye (1-4)\nGyɛhɔhyafate yɛle asɔne kpondɛle moalɛ (5-13)\nGyihova buale (14-19)\nBɛliele Dwuda wɔ nwanwane adenle zo (20-30)\nGyɛhɔhyafate tumililɛ ne awieleɛ (31-37)\n20 Ɛhye anzi, Mowabema+ nee Amɔnoma+ yɛɛ Amɔnɛmma* bie mɔ rale kɛ bɛ nee Gyɛhɔhyafate baho. 2 Ɔti bɛrahanle bɛhilele Gyɛhɔhyafate kɛ: “Menli dɔɔnwo kpalɛ bie vi maanzinli mɔɔ wɔ nyevile* ne anloa wɔ Yidɔm la ɛlɛba ɛ nwo zo,+ na bɛwɔ Hazazɔn-teema, mɔɔ le Ɛn-gidae la.”+ 3 Ɛhye ati ɛzulolɛ hanle Gyɛhɔhyafate, na ɔbɔle kpɔkɛ* kɛ ɔkpondɛ Gyihova abo zo.+ Ɔti ɔmaanle Dwudama amuala hyele ɛhɔne. 4 Akee Dwudama boɔboale bɛ nloa kɛ bɛkpondɛ moalɛ bɛavi Gyihova ɛkɛ.+ Bɛvi Dwuda azuamgbole ne mɔ amuala azo bɛrale kɛ bɛbakpondɛ adehilelɛ bɛavi Gyihova ɛkɛ. 5 Akee Gyɛhɔhyafate dwazole gyinlanle Dwuda nee Gyɛlusalɛm asafo ne anyunlu wɔ Gyihova sua ne alienwo fofolɛ ne anyunlu, 6 na ɔhanle kɛ: “O Gyihova, yɛ nenyia mɔ Nyamenle, tɛ ɛdawɔ a ɛle Nyamenle mɔɔ wɔ anwuma la;+ asoo ɛnli maanle maanle arelemgbunlililɛ ne mɔ kɔsɔɔti azo tumi?+ Tumi nee anwosesebɛ wɔ ɛ sa nu, na awie biala ɛngola ɛngyinla ɛ nyunlu.+ 7 O yɛ Nyamenle, asoo wɔanvoa menli mɔɔ ɛnee de azɛlɛ ɛhye azo la wɔanvi wɔ menli Yizilayɛma anyunlu wɔanva azɛlɛ ne wɔammaa ɛ gɔnwo Ebileham abozoamra kɛ bɛ agyapadeɛ dahuu ɔ?+ 8 Na bɛdɛnlanle zo, na bɛzile ɛzonlenlɛsua wɔ ɛkɛ bɛvale wɔ duma bɛdole zolɛ,+ na bɛhanle kɛ, 9 ‘Saa esiane to yɛ, na ɔle konle dadeɛ, ndɛnebualɛ ɛtane, ewulenzane anzɛɛ ɛhɔne a, maa yɛgyinla sua ɛhye anyunlu nee ɛ nyunlu (ɔluakɛ wɔ duma wɔ sua ɛhye anu)+ na yɛzu yɛvɛlɛ wɔ kɛ ɛboa yɛ wɔ yɛ anwongyelelɛ nu, na tie yɛ na die yɛ.’+ 10 Kɛkala, Amɔnoma, Mowabema yɛɛ Siyɛ awoka ne azo amra+ mɔɔ wɔammaa Yizilayɛma anzɛkye bɛ wɔ mekɛ mɔɔ bɛvi Yigyibiti azɛlɛ ne azo bɛlɛba la ɛra ɛke. Bɛhwenle bɛ nwo bɛvile bɛ nwo na bɛambɔ bɛ bo zo.+ 11 Na mɔɔ bɛfa bɛadua yɛ kakɛ la a le kɛ bɛlɛba ɛke bɛaravoa yɛ bɛavi wɔ azɛlɛ ne mɔɔ ɛvale ɛmaanle yɛ kɛ yɛ agyapadeɛ la azo.+ 12 O yɛ Nyamenle, ɛnrɛbua bɛ ndɛne ɔ?+ Ɔluakɛ yɛnlɛ tumi biala wɔ menli dɔɔnwo ɛhye mɔɔ ɛlɛba yɛ nwo zo la anyunlu; na yɛnnwu mɔɔ yɛyɛ a,+ noko yɛ nye la ɛ nwo zo.”+ 13 Na ɛnee Dwudama amuala gyigyi Gyihova anyunlu, bɛ nee bɛ mra ngyikyi, bɛ ye mɔ yɛɛ bɛ ngakula ne mɔ.* 14 Akee wɔ asafo ne avinli, Gyihova sunsum ne rale Gyeheezayɛle anwo zo, ɔle Zɛkalaya ara Bɛnaya ara Gyiyayɛle ara Matanaya ara, Livaenli mɔɔ vi Esafe abozoamra anu. 15 Ɔhanle kɛ: Dwudama amuala nee menli mɔɔ de Gyɛlusalɛm yɛɛ Belemgbunli Gyɛhɔhyafate, bɛyɛ ɛnzolɛ bɛdie! Mɔɔ Gyihova ɛlɛka ahile bɛ la ɛne, ‘Bɛmmasulo yɛɛ bɛmmamaa bɛ ahonle tu ɔlua menli dɔɔnwo ɛhye ati, ɔluakɛ konle ne ɛnle bɛ konle emomu ɔle Nyamenle ɛdeɛ.+ 16 Ɛhyema, bɛhɔ bɛ nwo zo. Bɛbalua Zeze adenle ne anu a bɛara a, na bɛbanwu bɛ wɔ bɔnza ne awieleɛ wɔ Gyɛluwɛle fienemgbole ne anyunlu. 17 Ɔnrɛhyia kɛ bɛbaho konle ɛhye. Bɛgyinla bɛ bo zo ne, bɛmmatu bɛ bo,+ na bɛnlea kɛzi Gyihova balie bɛ ngoane* la.+ O Dwudama nee Gyɛlusalɛmma, bɛmmasulo yɛɛ bɛmmamaa bɛ ahonle tu.+ Ɛhyema bɛhɔ bɛ nwo zo na Gyihova nee bɛ balua.’”+ 18 Ɛkɛ ne ala Gyɛhɔhyafate hotole na ɔbutule ɔ nyunlu aze, na Dwudama nee menli mɔɔ de Gyɛlusalɛm la amuala butubutule bɛ nyunlu aze wɔ Gyihova anyunlu na bɛzonlenle Gyihova. 19 Akee Livaema mɔɔ le Kohatema+ nee Kɔlama abozoamra la dwazole vale ɛnelɛ kpole yele Gyihova, Yizilayɛ Nyamenle ne ayɛlɛ.+ 20 Aleɛ hyenle la, bɛdwazole nwonlomɔ mangyee ne na bɛhɔle Tɛkowa fienemgbole ne anu.+ Mɔɔ bɛlɛkɔ la, Gyɛhɔhyafate dwazole gyinlanle na ɔhanle kɛ: “O Dwuda nee menli mɔɔ de Gyɛlusalɛm la, bɛdie me! Bɛnyia Gyihova, bɛ Nyamenle ne anu diedi amaa bɛahola bɛagyinla kpundii. Bɛnyia ye ngapezoma ne mɔ anu diedi+ na ɔbawie bɛ boɛ.” 21 Mɔɔ ɔ nee menli ne vale adwenle wiele la, ɔkpale menli kɛ bɛdo edwɛne+ bɛmaa Gyihova na bɛwulowula adɛladeɛ nwuanzanwuanza bɛye ye ayɛlɛ wɔ mekɛ mɔɔ bɛli menli mɔɔ ɛziezie bɛ nwo ɛmaa konle ne anyunlu la, na ɛnee bɛlɛka kɛ: “Bɛyɛ Gyihova mo, ɔluakɛ ye ɛlɔlɛ kpundii ne wɔ ɛkɛ ne dahuu.”+ 22 Mɔɔ bɛbɔle ɔ bo kɛ bɛfa anyelielɛ bɛado ayɛlɛyelɛ edwɛne la, Gyihova maanle Amɔnoma, Mowabema yɛɛ Siyɛ awoka ne azo amra mɔɔ ɛlɛba Dwuda anwo zo la tetale bɛ nwo arɛlevilɛ nu, na bɛhuhunle bɛ nwo.+ 23 Na Amɔnoma nee Mowabema dwazole tiale menli mɔɔ de Siyɛ awoka ne azo la+ kɛ bɛsɛkye bɛ na bɛabɔ bɛ bo zo; na mɔɔ bɛhuhunle menli mɔɔ de Siyɛ bɛwiele la, bɛpɛle bɛ nwo bɛhuhunle bɛ nwo.+ 24 Noko mɔɔ Dwudama radwule ɛzinzalɛ arane ne mɔɔ wɔ fienemgbole ne anu anwo+ na bɛnleanle menli dɔɔnwo ne la, bɛnwunle kɛ bɛ avunli gugua azɛlɛ ne anwo;+ sonla ko bɔbɔ anga. 25 Ɔti Gyɛhɔhyafate nee ye menli ne ravenle bɛ nwo ninyɛne ne, na bɛnwunle ninyɛne dɔɔnwo kpalɛ wɔ bɛ nwo ɛkɛ, adɛladeɛ nee ninyɛne mgbalɛ, na bɛyeyele too mɔɔ ɛnee akee bɛngola bieko soa a.+ Bɛvale kenle nsa a bɛzoale ninyɛne mɔɔ bɛvenle la a, ɔluakɛ ɛnee ɔzonle kpalɛ. 26 Kenle nna ne azo, bɛboɔboale bɛ nloa wɔ Bɛleka Bɔnza* ne anu, ɔluakɛ ɛkɛ ne a bɛyele Gyihova ayɛlɛ* a. Ɛhye ati a bɛvɛlɛle ɛkɛ ne Bɛleka* Bɔnza+—too yeradwu ɛnɛ la. 27 Akee Dwudama nee Gyɛlusalɛmma amuala, mɔɔ Gyɛhɔhyafate li bɛ ti la vale fɛlɛkolilɛ ziale hɔle Gyɛlusalɛm, ɔluakɛ Gyihova ɛmaa bɛli fɛlɛko wɔ bɛ kpɔvolɛma ati.+ 28 Ɔti bɛvale getaa,* haape+ yɛɛ aweɛne ndendenle+ bɛrale Gyɛlusalɛm, na bɛhɔle Gyihova sua ne anu.+ 29 Mekɛ mɔɔ azɛlɛ ne azo arelemgbunlililɛ kɔsɔɔti dele kɛ Gyihova ɛho ɛtia Yizilayɛ kpɔvolɛma la, Nyamenle anwo ɛzulolɛ dɔle bɛ nwo zo.+ 30 Ɛhye ati bɛangyegye Gyɛhɔhyafate belemgbunlililɛ ne, na ye Nyamenle ne maanle ɔhɔle zo ɔliele ɔ menle wɔ ɛleka biala.+ 31 Na Gyɛhɔhyafate hɔle zo lile tumi wɔ Dwuda. Ɔlile ɛvolɛ 35 la yɛɛ ɔrayɛle belemgbunli a, na ɔlile tumi ɛvolɛ 25 wɔ Gyɛlusalɛm. Ye mame duma a le Azuba mɔɔ le Hyelehae ara raalɛ la.+ 32 Ɔhɔle zo ɔluale ye papa Esa adenle ne anu.+ Yeandwe ɔ nwo yeanvi nwolɛ, na ɔyɛle mɔɔ le kpalɛ wɔ Gyihova anye zo la.+ 33 Noko bɛanye ɛzonlenlɛ ɛleka ne mɔ* bɛanvi ɛkɛ,+ na ɛnee menli ne noko ɛtɛsieziele bɛ ahonle ɛtɛmaanle bɛ nenyia mɔ Nyamenle ne.+ 34 Na Gyɛhɔhyafate anwo tetedwɛkɛ mɔɔ ɛha, ɔvi mɔlebɛbo kɔdwu awieleɛ, bɛhɛlɛ ye wɔ Haneenae+ ara Gyihu+ edwɛkɛ ne mɔɔ bɛvale bɛbokale Yizilayɛ Arelemgbunli Buluku ne anwo la anu. 35 Ɛhye anzi Dwuda Belemgbunli Gyɛhɔhyafate nee Yizilayɛ Belemgbunli Ehazaya mɔɔ yɛle amumuyɛ la+ yɛle ko. 36 Ɔti ɔ nee ye bɔle nu na bɛyɛle meli mɔɔ bɛbava bɛahɔ Tahyehye+ la, na bɛyɛle meli ne mɔ wɔ Yizeɔn-gibɛ.+ 37 Noko Dɔdavahu mɔɔ vi Malihya la ara Ɛleyizɛ hanle ngapezo tiale Gyɛhɔhyafate kɛ: “Kɛmɔ ɛ nee Ehazaya ɛyɛ ko la ati, Gyihova bazɛkye wɔ gyima ne.”+ Yemɔti meli ne mɔ hɔnlomanle,+ na bɛangola bɛangɔ Tahyehye.\n^ Anzɛɛ ɔkola ɔkile, “Mɛyunɛmma.”\n^ Ɔda ali kɛ, Nyevile Wulera ne ɔ.\n^ Hibulu aneɛ nu, “ɔvale ɔziele ɔ nye zo.”\n^ Anzɛɛ “bɛnlea kɛzi Gyihova bapepɛ alie bɛ.”\n^ Hibulu aneɛ nu, “bɛyilale ye.”\n^ Ɔ bo kile “Nyilalɛ.”\n2 Edwɛkɛsisilɛ 20


2 Arelemgbunli 21 | Yintanɛte Zo Baebolo | Ewiade Fofolɛ Ngilebɛbo\nArelemgbunli Mɔɔ Tɔ Zo Nwiɔ 21:1-26\nManasɛ, Dwuda belemgbunli; ɔhanle mogya ɔguale (1-18)\nBɛbazɛkye Gyɛlusalɛm (12-15)\nEmɔn, Dwuda belemgbunli (19-26)\n21 Manasɛ+ lile ɛvolɛ 12 la yɛɛ ɔrayɛle belemgbunli a, na ɔlile tumi ɛvolɛ 55 wɔ Gyɛlusalɛm.+ Ye mame duma a le Hafezeba. 2 Ɔyɛle ɛtane wɔ Gyihova anye zo, ɔlile bɛkyi nyɛleɛ ne mɔ mɔɔ maanle maanle ne mɔ+ yɛle mɔɔ Gyihova voanle bɛ vile Yizilayɛma anye zo la anzi.+ 3 Ɔsisile ɛzonlenlɛ ɛleka ne mɔ* mɔɔ ye papa Hɛzikaya zɛkyele bɛ la bieko,+ na ɔsisile afɔlemokyea ɔmaanle Beeyale, na ɔyɛle ɛzonlenlɛ baka,*+ kɛ mɔɔ Yizilayɛ Belemgbunli Ehabe yɛle ala la.+ Na ɔbɔle ɔ ti aze ɔmaanle anwuma ɛlɔne ne mɔ kɔsɔɔti na ɔzonlenle bɛ.+ 4 Eza ɔsisile afɔlemokyea wɔ Gyihova sua nu ɛkɛ,+ ɛleka mɔɔ Gyihova hanle nwolɛ edwɛkɛ kɛ: “Gyɛlusalɛm a me duma badɛnla” la.+ 5 Na ɔsisile afɔlemokyea wɔ Gyihova sua ne alienwo nwiɔ ɛkɛ ɔmaanle anwuma ɛlɔne ne mɔ amuala.+ 6 Na ɔmaanle ɔdaye mumua ne ɔ ra vale senle nu; ɔyele ngonyia, ɔkpondɛle mɔɔ bazi kenle bie la anwo sɛkɛlɛneɛ,+ na ɔkpale menli mɔɔ tendɛ sunsum ɛtane nloa azo nee menli mɔɔ ka kenle bie edwɛkɛ la.+ Ɔyɛle ɛtane kpole wɔ Gyihova anye zo ɔvale ɔhanle ye ɛya. 7 Ɔvale ɛzonlenlɛ baka*+ ananze ne mɔɔ ɔzele la ɔhɔziele sua ne anu, ɛleka mɔɔ Gyihova hanle nwolɛ edwɛkɛ hilele Devidi nee ɔ ra Sɔlɔmɔn kɛ: “Sua ɛhye nee Gyɛlusalɛm, mɔɔ meye mevi Yizilayɛ mbusua ne mɔ amuala anu la azo a, mebava me duma ne meado ye dahuu a.+ 8 Na saa Yizilayɛma di mɔɔ meha mehile bɛ la amuala, Mɛla ne amuala mɔɔ me sonvolɛ Mosisi hanle hilele bɛ kɛ bɛli zo la azo pɛpɛɛpɛ a, menrɛye bɛ gyakɛ menrɛvi azɛlɛ ne mɔɔ menvale memaanle bɛ nenyia mɔ la azo bieko ɛlɛ.”+ 9 Noko bɛanyɛ tieyɛ, na Manasɛ hɔle zo maanle bɛvonle adenle, na ɔmaanle bɛyɛle ɛtane kpole bɛdɛlale maanle maanle mɔɔ Gyihova zɛkyele bɛ wɔ Yizilayɛma anyunlu la.+ 10 Gyihova hɔle zo luale ye azonvolɛ ngapezoma ne mɔ anwo zo+ hanle kɛ: 11 “Dwuda Belemgbunli Manasɛ ɛyɛ bɛkyi ninyɛne ɛhye mɔ amuala; yeyɛ amumuyɛ dɔɔnwo yedɛla Amɔlema+ mɔɔ limoale ɔ nyunlu la amuala+ yɛɛ yemaa Dwudama ɛlua ye kyibadeɛ ananze* ne mɔ azo ɛyɛ ɛtane. 12 Ɛhye ati mɔɔ Gyihova, Yizilayɛ Nyamenle ne ɛha la ɛne: ‘Nea melɛmaa munzule ado Gyɛlusalɛm+ nee Dwuda mɔɔ saa awie biala anzo nwiɔ te a ɔ nwo babubu ye a.+ 13 Na mebava ɛzuzunyɛma ne mɔɔ bɛvale bɛdole Samɛlea+ anwo la nee ɛzuzudeɛ* ne+ mɔɔ bɛvale bɛdole Ehabe sua nu amra+ anwo la meado Gyɛlusalɛm anwo, na mebakyikyi Gyɛlusalɛm anwo meamaa ɔ nwo ade, kɛ mɔɔ bɛkyikyi kyɛnze nwo bɛmaa nwolɛ te, bɛkyikyi nwo na bɛbutu ɔ nye aze la.+ 14 Mebakpo me agyapadeɛ ne mɔɔ ɛha la+ na meava bɛ meawula bɛ kpɔvolɛma asa anu, na bɛ kpɔvolɛma kɔsɔɔti bawua bɛ na bɛave bɛ nwo ninyɛne,+ 15 ɔluakɛ bɛyɛle mɔɔ le ɛtane wɔ me nye zo la, na bɛhɔ zo bɛha me ɛya ɔvi kenle mɔɔ menyele bɛ nenyia mɔ menvile Yigyibiti la too a yeradwu ɛnɛ a.’”+ 16 Eza Manasɛ hanle menli mɔɔ ɛnze nwolɛ bie la mogya dɔɔnwo kpalɛ guale too ɔyile Gyɛlusalɛm tɛkɛɛ, ɔvi ɔ ti kɔdwu ɔ bo,+ yeanga ye zɔ ɔyɛle ɛtane na ɔmaanle Dwuda yɛle ɛtane wɔ Gyihova anye zo. 17 Na Manasɛ anwo tetedwɛkɛ mɔɔ ɛha nee mɔɔ ɔyɛle la kɔsɔɔti yɛɛ ɛtane ne mɔ mɔɔ ɔyɛle la, asoo bɛtɛkɛlɛle bɛ wɔ Dwuda arelemgbunli ne mɔ mekɛ zo tetedwɛkɛ buluku ne anu ɔ? 18 Akee bɛmaanle Manasɛ nee ye nenyia mɔ hɔlale na ɔliele ɔ menle na bɛziele ye wɔ tola mɔɔ wɔ ye sua nu ɛkɛ ne la anu, wɔ Ɛza tola ne anu;+ na ɔ ra Emɔn ralile ye agya lile belemgbunli. 19 Emɔn+ lile ɛvolɛ 22 la yɛɛ ɔrayɛle belemgbunli a, na ɔlile tumi ɛvolɛ nwiɔ wɔ Gyɛlusalɛm.+ Ye mame a le Heelɛse mɔɔ vi Dwɔtoba la ara raalɛ Mɛhyɛlɛmɛte. 20 Ɔhɔle zo ɔyɛle ɛtane wɔ Gyihova anye zo, kɛ mɔɔ ye papa Manasɛ yɛle ala la.+ 21 Ɔhɔle zo ɔluale ndenle mɔɔ ye papa luale nu la amuala anu, na ɔhɔle zo ɔzonlenle kyibadeɛ ananze ne mɔ mɔɔ ye papa zonlenle bɛ la na ɔbɔle ɔ ti aze ɔmaanle bɛ.+ 22 Ɔti ɔkpole Gyihova, ye nenyia mɔ Nyamenle ne, na yeanlua Gyihova adenle ne anu.+ 23 Awieleɛ bɔkɔɔ ne, Emɔn sonvolɛma vale ɔ nwo adwenle ɛtane na bɛhunle belemgbunli ne wɔ ɔdaye mumua ne ye sua nu. 24 Noko menli mɔɔ wɔ azɛlɛ ne azo la hunle bɛdabɛ mɔɔ bɛvale Belemgbunli Emɔn anwo adwenle ɛtane ne la amuala, na bɛyɛle ɔ ra Dwosaya belemgbunli bɛziele ɔ gyakɛ anu.+ 25 Na Emɔn anwo tetedwɛkɛ mɔɔ ɛha la, mɔɔ ɔyɛle la, asoo bɛtɛkɛlɛle bɛ wɔ Dwuda arelemgbunli ne mɔ mekɛ zo tetedwɛkɛ buluku ne anu ɔ? 26 Ɔti bɛziele ye wɔ ye nla ne mɔɔ wɔ Ɛza tola ne anu la anu,+ na ɔ ra Dwosaya+ ralile ye agya lile belemgbunli.\n^ Anzɛɛ “suasivoma nyɛma.”\n2 Arelemgbunli 21


Ngonyia, Sili, Nee Ayɛne Nwo Nɔhalɛ Ne\nAdenle Ne Mɔɔ Kɔ Dahuu Ngoane Nu La—Asoo Wɔnwu Ye?\nKENGA YE WƆ Abbey Acholi Afrikaans Amharic Arabic Ateso Attié Aukan Baoule Bassa (Cameroon) Batak (Karo) Bissau Guinean Creole Boulou Bété Chichewa Chitonga Chitonga (Zimbabwe) Chitumbuka Chuabo Cibemba Cinyanja Damara Douala Edo Efik English Fon French Ga Haitian Creole Hausa Igbo Indonesian Italian Jula Kiluba Kinyarwanda Kisonge Kwanyama Lhukonzo Lingala Lomwe Luganda Lunda Luo Malay Maninkakan (Eastern) Medumba Moore Myanmar Ngangela Nyungwe Nzema Oromo Portuguese (Brazil) Portuguese (European) Pular Rarotongan Rutoro Samoan Sepedi Shona Sidama Spanish Swahili Tigrinya Tiv Twi Urhobo Venda Wolaita Xhosa Yacouba Yoruba\n1. Kɛzi ngonyia, sili, nee ayɛne nu diedi ɛdɛlɛ ɛ?\nBULUKU bie mɔɔ bɛfɛlɛ ye African Traditional Religion la, kile kɛ, “wɔ Abibile Maanle nu, ɔngyia kɛ awie kɛbiza kɛ ayɛne wɔ ɛkɛ anzɛɛ ayɛne ɛnle ɛkɛ,” na ɔka ɔtoa zo kɛ “Bibinli biala ze ye wienyi kɛ ayɛne wɔ ɛkɛ.” Bɛdabɛ mɔɔ bɛze nwoma nee mɔɔ ɛnze nwoma la amuala die ngonyiayelɛ, silihyelɛ nee ayɛne to nu. Ngɛnlamo nee Kilisienemaanle adekilevolɛma noko die di.\n2. Kɛ mɔɔ menli dɔɔnwo die di la, nienwu a ngonyiayelɛ tumi vi a?\n2 Kɛ mɔɔ Abibile Maanle nu amra dɔɔnwo die di la, sunsum nu tumi bie mɔɔ ɛnyelɛ ɛnnwu ye la wɔ ɛkɛ. Nyamenle lɛ zolɛ tumi. Sunsum ne mɔ nee yɛ nenyia mɔ mɔɔ ɛwu la kola fa di gyima. Menli bie mɔ noko ze kɛ bɛsi bɛnyia ye na bɛfa bɛdi gyima, wɔ adenle kpalɛ zo (ayile mɔɔ bɛfa bɛsinza bɛ nwo) anzɛɛ adenle ɛtane zo (ayidane).\n3. Ayidane a le duzu, na boni a menli die di kɛ ɔkola ɔyɛ a?\n3 Bɛfa ayidane, anzɛɛ silihyelɛ bɛdi gyima bɛtia agbɔvolɛ. Bɛdie bɛdi kɛ bɛdabɛ mɔɔ bɛfa bɛdi gyima la lɛ tumi soa aadɔlɛ, nloma, ngɛkɛba, nee nane nane mɔɔ ɛha la maa bɛkɔ menli nwo zo. Menli dɔɔnwo die di kɛ ayidane a fa konle, mota, anwodolɛ, nee ewule bɔbɔ ba a.\n4. Duzu a menli dɔɔnwo die to nu wɔ nyɛne nwo a, na boni a menli bie mɔ mɔɔ ɛnee lɛ ayɛne la ɛha a?\n4 Mɔɔ asɛɛ nee ɛhye le ko la a le ayɛne. Bɛka kɛ nyɛne tu nɔɔzo gyakyi bɛ sonlabaka ne mɔ ɛkɛ, na bɛkɔyia bɛ gɔnwo mɔ nyɛne anzɛɛ bɛdi menli mɔɔ bɛkɛhye bɛ la nane ayɛne nu. Kɛ mɔɔ nyɛne ne mɔ tu a bɛ sonlabaka ne mɔ kɔ zo da bɛ ɛkpa ne mɔ azo la ati, menli mɔɔ ɛnee bɛle nyɛne na bɛgyakyi la a ka edwɛkɛ ɛhye mɔ a. Kɛ neazo la, Abibile Maanle nu magazine bie ka edwɛkɛ mɔɔ menli mɔɔ ɛnee le nyɛne (ye titili ngakula) la hanle la kɛ: “Memaanle ahale yiale nuhua na mengunle menli 150.” “Menlonle ngakula nnu mogya mengunle bɛ.” “Mengunle mrenyia nsa mɔɔ nee me dɛnlanle na amozii bɛgyakyile me la.”\n5. Ayile mɔɔ bɛfa bɛsinza bɛ nwo la a le duzu, na kɛzi bɛyɛ ye ɛ?\n5 Bɛkile kɛ ayile mɔɔ bɛfa bɛsinza bɛ nwo la bɔ bɛ nwo bane fi munzule nu. Bɛdabɛ mɔɔ bɛtu ayile bɛsinza bɛ nwo la wula ayile ngɛba anzɛɛ kye file. Bɛno anzɛɛ bɛbia nyile mɔɔ bɔ bɛ nwo bane la. Bɛfa nyile mɔɔ bɛdie bɛdi kɛ ɔbɔ bɛ nwo bane la bɛsie bɛ aako ne mɔ anu. Bɛfa bɛ rɛle bɛwula banzɛlɛ mɔɔ bɛva Koran anzɛɛ Baebolo nu edwɛkɛ bɛyɛ la anu.\nAdalɛ Nee Mɛlɛbɛla\n6. Duzu a Seetan nee ye sunsum ɛtane ne mɔ ɛyɛ ye dɛba ne a, na kɛ ɔwɔ kɛzi yɛbu bɛ tumi ne ɛ?\n6 Ɔle nɔhalɛ kɛ Seetan nee ye sunsum ɛtane ne mɔ le alesama agbɔvolɛ mɔɔ ati yɛ se a. Bɛlɛ tumi mɔɔ kola nyia menli adwenle nee bɛ ɛbɛlabɔlɛ zo tumi, na dɛba ne, bɛwolole menli nee nane nane nu. (Mateyu 12:43-45) Mekɛ mɔɔ ɔnle kɛ yɛbu bɛ tumi ne kɛ ɔnle bie la, eza ɔnle kɛ yɛbu ye kɛ ɔle kpole somaa.\n7. Duzu a Seetan kulo kɛ yɛdie yɛdi a, na kɛzi bɛyɛ ɛhye anwo ndonwo ɛ?\n7 Seetan le mɛlɛbɛla sonla mɔɔ ɛbe a. Ɔbɛlɛbɛla menli ɔmaa bɛdwenle kɛ ɔlɛ tumi dɔɔnwo ɔtɛla mɔɔ ɔdaye mumua ne ɔlɛ la. Kɛ neazo la: Wɔ kenle nsa ye konle mɔɔ zile Abibile Maanle ko anu la anu, sogyama vale mbulalɛ mɔɔ yɛ dede kpalɛ la hanle bɛ agbɔvolɛ ɛzulolɛ. Kolaa na bɛahɔholo bɛ nwo zo la, bɛbɔ etu nee mbulalɛ ɛzunlɛ mɔɔ bɛhye bɛgua nyɛma zo la bɛmaa ɔdielie. Ɛnee bɛkpondɛ kɛ bɛ agbɔvolɛ ne mɔ dwenle kɛ ɛlɔnema mɔɔ lɛ akodeɛ dɔɔnwo mɔɔ anloa yɛ se la a ɛlɛbaholo bɛ nwo zo a. Wɔ adenle ko ne ala azo, Seetan kpondɛ kɛ menli nwu ye kɛ ye tumi ne le kpole. Ye bodane a le kɛ ɔkɛnwunlonwunla menli ɔkɛmaa bɛkɛyɛ ye ɛhulolɛdeɛ na tɛ Gyihova ɛhulolɛdeɛ. Akee maa yɛzuzu adalɛ nsa mɔɔ Seetan kpondɛ kɛ menli die di la anwo.\n8. Adalɛ ko boni a Seetan si ye adua a?\n8 Adalɛ ko mɔɔ Seetan si ye adua la a le ɛhye: Debie ɛtane biala ɛnzi mgbane; debie ɛtane biala mɔɔ tɛ awie a maanle ɔzile la ɛnee tumi mɔɔ ɛnyelɛ ɛnnwu ye la a maanle ɔzile a. Kɛ neazo la, fa ye kɛ ebunlu ɛhu kakula bie. Ɔbahola yeara ye kɛ ɔ nli ze kɛ ebunlu le ewule mɔɔ nretenrete a fa ba a. Noko eza ɔbadwenle kɛ awie a vale ye ayɛne zoanle nretenrete ne maanle ɔnlonle ɔ ra ne a.\nƆdwu mekɛ ne bie a, esiane si ala\n9. Kɛ Baebolo ne si kile kɛ tɛ ngyegyelɛ ne amuala a vi Seetan a?\n9 Ɔwɔ nuhua kɛ Seetan lɛ tumi kola maa ngyegyelɛ ba ɛdeɛ, noko ɔndenrɛ kɛ yɛkɛlie yɛkɛli kɛ yemɔ a maa ngyegyelɛ biala ba a. Baebolo ne ka kɛ: ‘Tɛ menli mɔɔ anwo yɛ ndɛ la a dahuu di konim wɔ ɛnriandilɛ nu a, yɛɛ tɛ anwosesebɛma angome a dahuu di konim wɔ konle nu a. Tɛ nrɛlɛbɛvolɛma angome a dahuu asa kɔ bɛ nloa a, tɛ sonla mɔɔ lɛ adwenle la angome a nyia ɔ nwo a, yɛɛ tɛ bɛdabɛ mɔɔ bɛze debie yɛ kpalɛ la angome a nyia gyinlabelɛ kpole a. Ɔluakɛ esiane to bɛ muala.’ (Nolobɔvo ne 9:11) Ɔbahola yeara ye kɛ awie mɔɔ anwo yɛ ndɛ wɔ ɛnriandilɛ nu la ɛnrɛli konim. “Esiane” bahola amaa yeaho yeadɔ. Ɔ gyakɛ kola kpula na ɔtɔ aze anzɛɛ ɔ nwo kola to ye anzɛɛ ye ndinli kola twe. Ɛhye mɔ kola to awie biala. Ɔngile kɛ bɛvi Seetan anzɛɛ nyɛne; bɛsi ala.\n10. Boni a bɛha ye wɔ nyɛne nwo a, na kɛzi yɛnwu kɛ ɛhye ɛnle nɔhalɛ ɛ?\n10 Adalɛ mɔɔ tɔ zo nwiɔ mɔɔ Seetan si ye adua la a le ɛhye: Nyɛne tu nɔɔzo gyakyi bɛ sonlabaka ne mɔ ɛkɛ bɛkɔyia bɛ gɔnwo mɔ nyɛne anzɛɛ bɛtwe menli mɔɔ bɛhye bɛ la mogya anzɛɛ bɛdi bɛ nane. Akee biza ɛ nwo kɛ: ‘Saa nyɛne kola zɔ yɛ a, ɛnee duzu a amgba fi bɛ sonlabaka ne anu a?’ Kɛ mɔɔ yɛnwu ye la, ɛkɛla ne a le sonla ne, ɔnle debie bie mɔɔ fi sonlabaka ne anu kɔ a. Yeanga ye zɔ, sunsum ne a le ngoane tumi ne mɔɔ maa sonla ne anwosesebɛ noko saa ɔfi sonla ne nu a ɔngola ɔnyɛ debie biala.\nNyɛne ɛngola ɛngyakyi bɛ sonlabaka ne mɔ ɛkɛ\n11. Kɛzi yɛkola yɛnwu ye kɛ nyɛne ɛngyakyi bɛ sonlabaka ne mɔ ɛkɛ ne a, na asoo ɛdie ɛhye ɛdi?\n11 Ɛkɛla ne anzɛɛ sunsum ne ɛngola ɛnvi sonlabaka ne anu ɛnyɛ debie kpalɛ anzɛɛ ɛtane biala. Ɛhye ati, nyɛne ɛngola ɛngyakyi bɛ sonlabaka ne ɛkɛ. Ɔnle nɔhalɛ kɛ bɛyɛ ninyɛne mɔɔ bɛka anzɛɛ bɛdwenle kɛ bɛyɛ la.\n12. Kɛzi Seetan maa menli die di kɛ bɛyɛ ninyɛne mɔɔ bɛtɛyɛle la ɛ?\n12 Kɛzi yɛbahilehile ninyɛne mɔɔ menli mɔɔ ɛnee lɛ ayɛne la kile kɛ bɛyɛle la anu ɛ? Seetan kola maa menli die di kɛ bɛyɛ ninyɛne mɔɔ bɛtɛyɛle la. Seetan dua yekile zo kola maa menli dwenle kɛ bɛnwu, na bɛde, yɛɛ bɛyɛ ninyɛne mɔɔ bɛtɛyɛle la. Wɔ zɛhae adenle zo, Seetan kulo kɛ ɔtwe menli ɔfi Gyihova anwo na ɔmaa bɛdwenle kɛ Baebolo ne ɛnle nɔhalɛ.\n13. (a) Asoo ayile mɔɔ bɛtu bɛsinza bɛ nwo la le kpalɛ? (b) Duzu a Ngɛlɛlera ne ka ye wɔ ngonyiayelɛ nwo a?\n13 Adalɛ mɔɔ tɔ zolɛ nsa la ɛne: Ayile mɔɔ bɛfa bɛsinza bɛ nwo—ayile mɔɔ bɛkile kɛ ɔko ɔtia ayidane—la le kpalɛ. Baebolo ne ɛngile ngakyile mɔɔ wɔ ayidane nee ayile mɔɔ bɛtu bɛsinza bɛ nwo la anu. Ɔtua ngonyiayelɛ biala. Suzu mɛla mɔɔ Gyihova vale maanle Yizilayɛ maanle ne wɔ ngonyia nee bɛdabɛ mɔɔ bɛye la anwo nea:\n“Ɔnle kɛ bɛye ngonyia.”—Sɛlɛvolɛma 19:26.\n“Nrenyia anzɛɛ raalɛ biala mɔɔ tendɛ nwomenle nloa azo anzɛɛ le bayivolɛ la, ɔwɔ kɛ bɛku ye.”—Sɛlɛvolɛma 20:27.\n“Bɛ nuhua biala mmayɛ sunsum nu debie biala mɔɔ kile kɛ ɔbiza awie anwo edwɛkɛ, anzɛɛ ɔbɔ awie munzule, anzɛɛ ɔye ngonyia, anzɛɛ ɔkye awie mɔ sili.”—Mɛla ne 18:10-14.\n14. Duzu ati a Gyihova yɛle mɛla tiale ngonyiayelɛ a?\n14 Mɛla ɛhye mɔ maanle nuhua lale ɛkɛ ne wienyi kɛ ɛnee Gyihova ɛngulo kɛ ye menli ne baye ngonyia. Gyihova vale mɛla ɛhye mɔ maanle ye menli ne ɔluakɛ ɛnee ɔkulo bɛ edwɛkɛ yɛɛ yeangulo kɛ bɛkɛyɛ ngɛkɛlɛ bɛkɛmaa ɛzulolɛ yɛɛ diedi mgbane biala. Yeangulo kɛ sunsum ɛtane ne mɔ kɛhile bɛ abodelɛ.\n15. Kɛzi Baebolo ne kile kɛ Gyihova lɛ tumi kpole tɛla Seetan ɛ?\n15 Ɔwɔ nuhua kɛ Baebolo ne ɛngile mɔɔ sunsum ɛtane ne mɔ kola yɛ nee mɔɔ bɛngola ye yɛ la anu ɛngɔ moa ɛdeɛ, noko, ɔkile kɛ Gyihova Nyamenle tumi ne bo Seetan nee ye sunsum ɛtane ne mɔ ɛdeɛ ne azo bɔkɔɔ. Gyihova maanle bɛdule Seetan bɛvile anwuma. (Yekile 12:9) Nwu ye bieko kɛ, Seetan zɛlɛle adenle vile Nyamenle ɛkɛ zɔle Dwobu nleanle na ɔdiele kɔkɔbɔlɛ mɔɔ bɛvale bɛmaanle ye kɛ ɔmmaku Dwobu la.—Dwobu 2:4-6.\n16. Nwane a ɔwɔ kɛ yɛkpondɛ anwobanebɔlɛ yɛfi ye ɛkɛ a?\n16 Mrɛlɛbulɛ 18:10 ka kɛ: “[Gyihova, NW] duma ne le aranemgbole; sonla mɔɔ le tenlene la nriandi kɔfea nu a, ɔ nwo kɔlɔnwo.” Yemɔti ɔwɔ kɛ yɛkpondɛ anwobanebɔlɛ yɛfi Gyihova ɛkɛ. Nyamenle azonvolɛ ɛnva bɛ nwo ɛndo sili anzɛɛ nyile zo kɛ bɛbabɔ bɛ nwo bane bɛavi Seetan nee ye sunsum ɛtane ne mɔ nyɛleɛ ɛtane ɛtane nwo, yɛɛ bɛnzulo silihyelɛma silihyelɛ. Nyamenle azonvolɛ die mɔɔ Baebolo ne ka la to nu kɛ: “Ɔluakɛ [Gyihova, NW] fa ɔ nye bɔ ewiade ye anwo mgbɔlɔka, na ɔfa tumi ɔdie bɛdabɛ mɔɔ bɛdi nɔhalɛ bɛmaa ye la.”—2 Edwɛkɛsisilɛ 16:9.\n17. Anwodozo boni a Gyemise 4:7 maa yɛnyia a, na duzu a ɔwɔ kɛ yɛyɛ a?\n17 Saa ɛdawɔ noko ɛsonle Gyihova a, ɛbanyia anwodozo ɛhye. Gyemise 4:7 ka kɛ: “Yemɔti bɛdu bɛ nwo anzɛɛ bɛbɛlɛ bɛ nwo aze bɛmaa Nyamenle. Bɛmmamaa Abɔnsam adenle, na ɔvi bɛ nwo ɔbanriandi.” Saa ɛsonle nɔhalɛ Nyamenle ne, ɛbɛlɛ ɛ nwo aze ɛmaa ye a, ɛbahola wɔanyia anwodozo kɛ Gyihova babɔ ɛ nwo bane.\nAsoo Nyɛnema Lɛ Ɛsɛlɛmanye Zo Tumi?\nWɔ ɛvolɛ 1977 mɔlebɛbo, bɛyelale menli 14 mɔɔ ɛnee bɛsuzu kɛ bɛle nyɛne la bɛhunle bɛ wɔ ɛleka bie mɔɔ bikye Pietersburg, mɔɔ wɔ South Africa la. South Africa magazine mɔɔ bɛfɛlɛ ye Drum la hanle ɛhye anwo edwɛkɛ kɛ: “Ɛzulolɛ ɛha mrenyia nee mraalɛ mɔɔ wɔ ɛkɛ ne la. Bɛsulo kɛ bɛkɛva ayɛne bɛkɛkyekye bɛ na bɛkɛmaa ɛsɛlɛmanye kɛkpakye kɛhu bɛ . . .\n“Ɔwɔ kɛ bɛyɛ nwolɛ debie . . . Ɛhye ati DRUM magazine ne vale ziele nyɛnema amuala anyunlu kɛ: Yɛva ezukoa R5 000 [$5,750 (U.S.) wɔ mekɛ zɔhane] yɛdo yɛ gyima nu ɛkɛ kɛ, saa wɔ March 1977 anu, bɛ nuhua bie kola maa ɛsɛlɛmanye kpakye ku Stanley Motjuwadi a, ɔrava. Saa bɛnrɛhola ye yɛ a, bɛmaa awie biala ɛnwu kɛ ɛyɛlɛ mɔɔ bɛyɛ kɛ bɛlɛ tumi wɔ ɛsɛlɛmanye zo la le mgbane.\n“Yemɔti, bɛmɛ nyɛnema alane, bɛbɔ ɔ bo bɛzɔ bɛ ayɛne mbuakɛ ne mɔ. Saa bɛkola ye yɛ a, bɛyɛ bɛmaa yɛnlea.”\nAsoo nyɛnema ne holale maanle ɛsɛlɛmanye kpakyele na ɔpɛle kpolerazulɛ ɛhye azo? Kyɛkyɛ, bɛangola. Ym. Motjuwadi, Drum kɛlɛvolɛ ne anwu na emomu ɔkpazile, na akee ɔrayɛle magazine ne kpanuvolɛ.\nƐlɛka: Kɛzi kɛlɛvolɛ bie mɔɔ wɔ South Africa la nee nyɛnema zule kpolera ɛ, na boni a vi nu rale a?\nAsoo Abɔnsam Bahola Ali Alesama Anwo Zo Ɔ?\nKɛzi Abɔnsam nyia menli nwo zo tumi ɛ, na kɛzi ɛbahola wɔahoati ye ndenle ne mɔ ɛ?\nFa nwa awie Fa nwa awie Ngonyia, Sili, Nee Ayɛne Nwo Nɔhalɛ Ne\nFOA 1 Asoo Ɛzonlenlɛ Ne Amuala Kilehile Nɔhalɛ Ne?\nFOA 2 Kɛzi Ɛbahola Wɔazukoa Nyamenle Anwo Nɔhalɛ Ne Ɛ?\nFOA 3 Nwane Mɔ A Wɔ Sunsum Ɛleka Ne A?\nFOA 4 Yɛ Nenyia Mɔ Wɔ Ni?\nFOA 5 Ngonyia, Sili, Nee Ayɛne Nwo Nɔhalɛ Ne\nFOA 6 Asoo Nyamenle Die Ɛzonlenlɛ Muala To Nu?\nFOA 7 Nwane Mɔ A Wɔ Nɔhalɛ Ɛzonlenlɛ Nu A?\nFOA 8 Kpo Adalɛ Ɛzonlenlɛ; Fa Nɔhalɛ Ɛzonlenlɛ Tɛnla Aze\nFOA 9 Nɔhalɛ Ɛzonlenlɛ Bahola Ayɛ Nvasoɛ Amaa Wɔ Dahuu!\nEdwɛkɛ ne Mbuluku mɔɔ ɛtwe la anwo edwɛkɛ Adenle Ne Mɔɔ Kɔ Dahuu Ngoane Nu La—Asoo Wɔnwu Ye?\nFa nwa awie Fa nwa awie Adenle Ne Mɔɔ Kɔ Dahuu Ngoane Nu La—Asoo Wɔnwu Ye?


Edwɛne 67 | Yintanɛte Zo Baebolo | Ewiade Fofolɛ Ngilebɛbo\nAzɛlɛ ye ɛleka biala bazulo Nyamenle\nBɛbanwu Nyamenle adenle ne (2)\n‘Bɛmaa menli kɔsɔɔti ɛye Nyamenle ayɛlɛ’ (3, 5)\n“Nyamenle bayila yɛ” (6, 7)\nKɔmaa edwɛndolɛma kpanyinli ne; bɛva getaa* bɛboka nwo bɛdo. Ayɛlɛyelɛ edwɛne. Edwɛne. 67 Nyamenle bamaa yɛanyia ɔ nyunlu ɛlolɛ na yeayila yɛ;Ɔbamaa ɔ nyunlu ada yɛ nwo zo+ (Sila) 2 Amaa bɛanwu wɔ ndenle wɔ azɛlɛ ye ɛleka biala,+Wɔ ngoanelielɛ gyima ne mɔ wɔ maanle maanle kɔsɔɔti anu.+ 3 O Nyamenle, maa menli ɛye wɔ ayɛlɛ;Maa menli kɔsɔɔti ɛye wɔ ayɛlɛ. 4 Maa maanle maanle ne mɔ ɛli fɛlɛko na bɛva anyelielɛ bɛdeɛdea nu,+Ɔluakɛ ɛbabua menli ne mɔ ndɛne fɔɔnwo.+ Ɛbahile maanle maanle mɔɔ wɔ azɛlɛ ye azo la adenle. (Sila) 5 O Nyamenle, maa menli ɛye wɔ ayɛlɛ;Maa menli kɔsɔɔti ɛye wɔ ayɛlɛ. 6 Azɛlɛ ne bazo ye ma;+Nyamenle, yɛ Nyamenle ne bayila yɛ.+ 7 Nyamenle bayila yɛ,Na menli mɔɔ wɔ azɛlɛ ne ɛleka biala la bazulo ye.*+\n^ Anzɛɛ “bali ye eni.”


Maake Edwɛkpa 16:1-8\n16 Yemɔti mɔɔ Ɛnwomenlelielɛ kenle ne+ pɛle nu la, Mɛle Magedalene, Gyemise mame Mɛle+ yɛɛ Salome totɔle nyile evuanlɛ rale kɛ bɛfa bɛakpokpa ye funli ne.+ 2 Na dapɛne ne kenle mɔɔ limoa la nwonlomɔ mangyee ne mɔɔ ɛnee sɛnzɛne ne ɛvinde la, bɛhɔle nla* ne azo.+ 3 Ɛnee bɛlɛka bɛahile bɛ nwo ngoko kɛ: “Nwane a bahundo bolɛ ne avi nla ne anloa amaa yɛ a?” 4 Noko mɔɔ bɛmaanle bɛ nye zo la, bɛnwunle kɛ bɛhundo bolɛ kpole ne bɛvi ɛkɛ.+ 5 Mekɛ mɔɔ bɛwolole nla ne anu la, bɛnwunle kɛ kpavolɛ bie wula tɛladeɛ fufule tendenle de fema zo ɛkɛ ne, na bɛ ahonle dule. 6 Ɔzele bɛ kɛ: “Bɛmmamaa bɛ ahonle tu.+ Meze kɛ bɛlɛkpondɛ Gyisɛse mɔɔ vi Nazalɛte mɔɔ bɛhunle ye wɔ baka ne azo la. Bɛdwazo ye.+ Ɔnle ɛke. Bɛnlea, ɛke a bɛdole ye a.+ 7 Na bɛhɔha bɛhile ye ɛdoavolɛma ne nee Pita kɛ, ‘Ɔlɛdimoa bɛ nyunlu wɔ Galeli.+ Bɛbanwu ye wɔ ɛkɛ, kɛ mɔɔ ɔhanle ɔhilele bɛ la.’”+ 8 Yemɔti mɔɔ bɛvindele la, bɛvale anwowosolɛ nee azibɛnwo bɛnriandile bɛvile nla ne azo bɛhɔle. Na bɛanga ɛhwee bɛangile awie biala ɔluakɛ ɛnee bɛsulo.*+\n^ Kɛ mɔɔ tete bɛsanloangɛlɛlera mɔɔ le nɔhalɛ bie mɔ kile la, edwɛkɛ mɔɔ wɔ Maake Edwɛkpa ne ngyɛnu 8 la a li awieleɛ a. Nea Mok. A3.


Adalɛ Ɛzonlenlɛ Awieleɛ Ɛbikye! — Ɛzinzalɛ Arane YINTANƐTE ZO MBULUKUZIELƐLEKA\nALEHYENLƐ NE ANU TƐKESE\nkn37 m. 1-4\nAdalɛ Ɛzonlenlɛ Awieleɛ Ɛbikye!\nVidio biala ɛnle foa ɛhye\nMmafa ɛya vidio ne angola ambuke\nEdwɛkɛ Mɔɔ Nee Ye Le Ko\nAdalɛ Ɛzonlenlɛ . . .\nNɔhalɛ Ɛzonlenlɛ . . .\nAsoo Nyamenle Die Ɛzonlenlɛ Muala To Nu?Adenle ne Mɔɔ Kɔ Dahuu Ngoane nu La—Asoo Wɔnwu Ye?\nBelemgbunlililɛ Nrɛlaleɛ Mɔɔ tɔ zo 37\nAleɛabo Amra Nrɛlaleɛ\n▪ Adalɛ ɛzonlenlɛ a le duzu?\n▪ Kɛzi ɔbara ye awieleɛ ɛ?\n▪ Kɛzi ɔbaha wɔ ɛ?\nAdalɛ ɛzonlenlɛ a le duzu?\nAsoo ɛtanelilɛ mɔɔ bɛyɛ ye wɔ ɛzonlenlɛ duma nu la gyegye wɔ? Saa menli mɔɔ kile kɛ sonle Nyamenle la ko, yɛ amumuyɛ na bɛbɔ awule ɛbɛla a, ɔgyegye wɔ ɔ? Duzu ati a ɔle kɛ asɛɛ ɛzonlenlɛ a fa ngyegyelɛ dɔɔnwo ba ɛ?\nTɛ ɛzonlenlɛ kɔsɔɔti a fa ngyegyelɛ dɔɔnwo ne mɔ ba a, emomu adalɛ ɛzonlenlɛ a fa ba a. Gyisɛse Kelaese, mɔɔ bɛbu ye kpalɛ wɔ ɛzonlenlɛ nu wɔ ɛleka biala la hanle kɛ, adalɛ ɛzonlenlɛ maa menli yɛ ninyɛndane, kɛmɔ “baka ɛtane so ma ɛtane” ala la. (Mateyu 7:15-17) Ma boni a adalɛ ɛzonlenlɛ so a?\n▪ FA Ɔ NWO WULOWULA KONLE NEE MAANYƐLƐ NU: Asiaweek adwelie kɛlata ne ka, “Asia nee maanle ngakyile” nwo edwɛkɛ kɛ, “ɛzonlenlɛ nu mgbanyima mɔɔ kulo tumi la anye fuu wulowula menli mɔɔ wɔ ɛzonlenlɛ nu la abo maa bɛko bɛfa bɛdi bɛ ngyianlɛ nwo gyima.” Yemɔti adwelie kɛlata ne bɔ kɔkɔ kɛ: “Ɔle kɛ asɛɛ ewiade ne kpondɛ azɛ la.” Ɛzonlenlɛ nu kpanyinli bie mɔɔ ɛlie duma wɔ United States la hanle kɛ: “Saa bɛku menli mɔɔ yɛ amumuyɛ la a, yɛɛ menli ɛhunlɛ bo bapɛ a.” Ɔse ye sɔbelɛ a le kɛ ɔwɔ kɛ “Bɛku amumuyɛma kɔsɔɔti wɔ Awulae duma nu.” Noko, Baebolo ne ka kɛ: “Saa awie ka kɛ, ‘Mekulo Nyamenle,’ na ɔkpɔ ɔ diema a, ɛnee ɔle adalɛ” (1 Dwɔn 4:20) Gyisɛse zele bɔbɔ kɛ: ‘Bɛhɔ zo bɛhulo bɛ kpɔvolɛma.’ (Mateyu 5:44) Ɛzonlenlɛ nyɛ a ɛze kɛ nuhua menli ɛngɔ konle a?\n▪ KILEHILE ADALƐ NGILEHILE: Ɛzonlenlɛ dɔɔnwo kilehile kɛ ɛkɛla anzɛɛ sunsum le debie mɔɔ ɛnyelɛ ɛnnwu ye mɔɔ wɔ sonla nu a, na ɔkɔ zo ɔtɛnla aze wɔ sonlabaka ne ewule nzi. Ɛzonlenlɛ ɛhye mɔ anu dɔɔnwo dua ngilehile ɛhye azo die ezukoa fi bɛ menli ne ɛkɛ na bɛyɛ asɔne bɛmaa bɛ alɔvolɛ mɔɔ ɛwu la ɛkɛla. Noko akee, Baebolo ne ɛngilehile zɔ. Emomu, ɔka kɛ, “Awie [“Ɛkɛla,” NW] biala mɔɔ kɛyɛ ɛtane la, bawu” (Yizikeɛle 18:4) “Anyewɔzoamra ze kɛ bɛbawu, na mɔwuamra ɛnze ɛhwee.” (Nolobɔvo ne 9:5) Gyisɛse hanle kɛ bɛbadwazo mɔwuamra. Saa sonla lɛ ɛkɛla a, anrɛɛ ewudwazo nwo ɛngyia. (Dwɔn 11:11-25) Wɔ ɛzonlenlɛ ne kilehile kɛ ɛkɛla ne ɛnwu ɔ?\n▪ KPONLE ADWƆMANEBƆLƐ ZO: Wɔ maanle dɔɔnwo anu, asɔne ngakyile yɛ mrenya mɔɔ nee mrenya da yɛɛ mraalɛ mɔɔ nee mraalɛ da la ɛsɔfo, na bɛka bɛkile arane ngakyile kɛ bɛkponle zo bɛmaa mrenya ɛgya mrenya na mraalɛ ɛgya mraalɛ. Asɔne ngakyile mɔɔ tendɛ tia adwɔmanebɔlɛ bɔbɔ la ɛkponle zo ɛmaa ɛsɔfoma mɔɔ ɛdo ngakula bɔna la ɛlɛyɛ bɛ gyima ne. Noko, duzu a Baebolo ne kilehile a? Ɔka ye wienyi kɛ: “Bɛmmabɛlɛbɛla bɛ nwo; menli mɔɔ bɔ ɛbɛla mgbane mgbane, bɛdabɛ mɔɔ bɛsonle awozonle, bɛfa nwuvolɛ, mrenya mɔɔ fa bɛ gɔnwo mɔ mrenya nee mraalɛ mɔɔ fa mraalɛ la . . . biala ɛnrɛnyia Nyamenle Belemgbunlililɛ ne.” (1 Kɔlentema 6:9, 10) Ɛze asɔne ngakyile mɔɔ kponle adwɔmanebɔlɛ zo ɔ?\nDuzu a bado ɛzonlenlɛ ngakyile mɔɔ so ma ɛtane la ɛ? Gyisɛse bɔle kɔkɔ kɛ: “Baka biala mɔɔ ɛnzo ma kpalɛ la bɛpɛ ye bɛto na bɛfa bɛwuda senle.” (Mateyu 7:19) Ɛhɛe, bɛbapɛ adalɛ ɛzonlenlɛ bado na bɛazɛkye ye bɔkɔɔ! Noko kɛ bɛbazi bɛayɛ ye ɛ, na mekɛ boni a ɛhye bazi a? Ngapezo ɛnyelɛzodeɛnwunlɛ bie mɔɔ wɔ Yekile tile 17 nee 18 la, maa yɛnwu mualɛ ne.\nKɛ adalɛ ɛzonlenlɛ bazi ara awieleɛ ɛ?\nYɛ Tuutuunli bie mɔɔ de nane anwo ɛzulolɛ bie azo la anwo nvoninli nea. Nane ne ati le nsuu yɛɛ ye mɛne le bulu. (Yekile 17:1-4) Tuutuunli ne gyi ɛkɛ maa nwane? Tuutuunli ne “sie arelemgbunli mɔɔ wɔ azɛlɛ ye azo la amuala.” Tuutuunli ne heda ɛdanlɛ kɔkɔlɛ, ɔkpu ɛyɛlɛ yɛɛ ɔlɛ anwonyia kpole. Eza ɔvale ye ngonyia ne ‘ɔbɛlɛbɛlale menli mɔɔ wɔ ewiade la amuala.’ (Yekile 17:18; 18:12, 13, 23) Baebolo ne boa yɛ maa yɛnwu kɛ tuutuunli ɛhye le ewiade amuala ɛzonlenlɛ fane. Ɔngyi ɛkɛ ne ɔmmaa ɛzonlenlɛ ko bie, na emomu ɛzonlenlɛ kɔsɔɔti mɔɔ so ma ɛtane la.\nNane ne mɔɔ tuutuunli ne de zolɛ la gyi ɛkɛ ne maa ewiade tumililɛ ngakyile ne mɔ.* (Yekile 17:10-13) Adalɛ ɛzonlenlɛ de nane ɛhye mɔɔ gyi ɛkɛ ne maa maamulɛ tumililɛ la azo, na ɔbɔ mɔdenle kɛ ɔfa ɔ nloa yeawulowula kpɔkɛ biala mɔɔ ɔsi la anu na yeahile ye adenle.\nNoko, ɔnrɛhyɛ nwanwane edwɛkɛ ɛhye bazi. “Mɛne bulu ne mɔɔ ɛnwunle bɛ la, nee nane ne bakpɔ tuutuunli ne; bɛbalie debie biala mɔɔ ɔlɛ la bɛamaa yealɛ ɔ nwo zɔ; bɛbali ye nwonane ne na bɛado ye senle nu bɛayela ye bɔkɔɔ.” (Yekile 17:16) Ewiade maamulɛ tumililɛma bɛahɔ adalɛ ɛzonlenlɛ nwo zo arɛlevilɛ nu na bɛazɛkye ye bɔkɔɔ! Duzu a bamaa bɛayɛ ɛhye a? Baebolo ne ye ɔ nloa wɔ Yekile buluku ne anu kɛ: ‘Nyamenle ɛva ye gyimayɛlɛ nwo adwenle ɛwula bɛ ahonle nu.’ (Yekile 17:17) Ɛhɛe, Nyamenle bamaa adalɛ ɛzonlenlɛ abu ninyɛne ɛtane mɔɔ yeyɛ wɔ ye duma nu la anwo mgbonda. Ɔbava pɛlepɛlelilɛ yeabua ye ndɛne, ɔlua maamulɛma mɔɔ yeva ɔ nwo yebɔ bɛ mɔɔ ɔbalua bɛ nwo zo yeazɛkye ye la azo.\nSaa ɛmkpondɛ kɛ bɛsɛkye wɔ bɛboka adalɛ ɛzonlenlɛ nwo a, duzu a ɔwɔ kɛ ɛyɛ a? Nyamenle anwumabɔvolɛ bie wula yɛ anwosesebɛ kɛ, “Bɛvinde, me menli, bɛvi zolɛ bɛye bɛ nwo.” (Yekile 18:4) Nɔhalɛ nu, ɛnɛ a le mekɛ mɔɔ ɔwɔ kɛ yɛnriandi yɛfi adalɛ ɛzonlenlɛ nu a! Noko nienwu a yɛnriandi yeahɔ a? Ɔnle kɛ yɛnriandi yɛkɔboka menli mɔɔ ɛnlie Nyamenle ɛnli la anwo, ɔluakɛ bɛnlɛ anyelazo biala. (2 Tɛsalonaekama 1:6-9) Nɔhalɛ ɛzonlenlɛ nu angomekye ala a anwobanebɔlɛ wɔ a. Kɛ ɛkɛyɛ na wɔanwu nɔhalɛ ɛzonlenlɛ ne ɛ?\nKɛ ɛkɛyɛ na wɔanwu nɔhalɛ ɛzonlenlɛ\nMa kpalɛ boni a ɔwɔ kɛ nɔhalɛ ɛzonlenlɛ so a?—Mateyu 7:17.\n▪ LƐ ƐLƆLƐ: Nɔhalɛ ɛzonlenlɛ nu menli ‘ɛnle ewiade ne ɛdeɛ’ bɛmmaa maanle mɔɔ bɛvi nu anzɛɛ amaamuo ɛmkpakyekpakye bɛ nu, na ‘bɛdɔ bɛ nwo ngoko ngoko.’ (Dwɔn 13:35; 17:16; Gyima ne 10:34, 35) Bɛngo bɛngu bɛ nwo, na emomu bɛlɛ ɛhulolɛ bɔbɔ kɛ bɛkɛwu bɛkɛmaa bɛ nwo ngoko ngoko.—1 Dwɔn 3:16.\n▪ DIE NYAMENLE EDWƐKƐ NE DI: Nɔhalɛ ɛzonlenlɛ ɛngilehile “amaamuo” nee ‘edwɛkɛ mɔɔ menli ɛhyehyɛ la kɛ asɛɛ mɛla,’ emomu, ye ngilehile ne gyi Nyamenle Edwɛkɛ Baebolo ne azo. (Mateyu 15:6-9) Duzu ati ɔ? Ɔboalekɛ “Bɛfa Nyamenle Sunsum a bɛkɛlɛ Nyamenle Edwɛkɛ ne a, na ɔle kpalɛ ɔmaa nɔhalɛ ne ɛhilehilelɛ, sonla nyunlu ɛhwilɛ, folɛdulɛ.”—2 Temɔte 3:16.\n▪ MAA ABUSUA NU MIA NA ƆSI ƐBƐLABƆLƐ KPALƐ ADUA: Nɔhalɛ ɛzonlenlɛ tete kunlima ɔmaa ‘bɛkulo bɛ ye mɔ kɛ bɛ nwo la,’ ɔboa yelɛma ɔmaa ‘bɛdi bɛ hu mɔ eni,’ na ɔkilehile ngakula ɔmaa ‘bɛtie bɛ awovolɛ.’ (Ɛfɛsɛsema 5:28, 33; 6:1) Bieko, ɔwɔ kɛ mgbanyima mɔɔ gyimalilɛ wɔ bɛ sa nu wɔ ɛzonlenlɛ ne anu la bɔ ɛbɛla kpalɛ.—1 Temɔte 3:1-10.\nAsoo ɛzonlenlɛ bie di ngyinlazo ɛhye mɔ azo? Holocaust Politics, buluku ne mɔɔ bɛyɛle ye wɔ 2001 la ka kɛ: “Saa menli dɔɔnwo fa mɔɔ Gyihova Alasevolɛ kilehile na bɛyɛ la bɔ bɛ ɛbɛla a, anrɛɛ bɛangu menli dɔɔnwo wɔ Nazi tumililɛ ne anu wɔ ewiade Konle II la anu, na zɔhane ala a anrɛɛ bɛnrɛhu menli dɔɔnwo mɔɔ bagyegye menli mɔɔ wɔ ewiade la bieko a.”\nNɔhalɛ nu, Gyihova Alasevolɛ mɔɔ wɔ azɛlɛ 235 azo la ɛnva Baebolo ne anu ɛbɛlabɔlɛ kpalɛ ngyinlazo ɛngilehile menli ala, emomu bɛfa mɔɔ bɛka la bɛbɔ bɛ ɛbɛla. Yɛwula wɔ anwosesebɛ kɛ biza Gyihova Alasevolɛ maa bɛboa wɔ na sukoa mɔɔ Nyamenle kpondɛ kɛ ɛyɛ amaa wɔahola wɔazonle ye kɛmɔ ɔkulo la. Ɛnɛ a le mekɛ mɔɔ ɔwɔ kɛ ɛyɛ zɔhane a. Mmatwehwe ɛ bo aze. Ɔluakɛ adalɛ ɛzonlenlɛ awieleɛ ɛbikye!—Zɛfanaya 2:2, 3.\nSaa ɛkpondɛ Baebolo nu edwɛkɛ mɔɔ Gyihova Alasevolɛ ka la anwo edwɛkɛ dɔɔnwo a, fa ɔ bo ɛke address ne kɛlɛ bɛ mekɛ biala.\n□ Bɛva Bɛhɔ zo Bɛzinza! buluku ne ko bɛrɛlɛ me.\nKile aneɛ holɛ ko.\n□ Mesɛlɛ kɛ bɛ nee me ɛrayɛ sua nu Baebolo ɛzukoalɛ mɔɔ bɛndua ɛhwee a.\nSaa ɛkpondɛ edwɛkɛ ɛhye anu ngilehilenu mɔɔ kɔ moa a, nea Bɛzinza! buluku ne mɔɔ Gyihova Alasevolɛ ɛyɛ la mukelɛ 12 nee 13.\n[Edwɛkɛ mɔɔ bɛkpa wɔ mukelɛ 3]\nAdalɛ ɛzonlenlɛ “sie arelemgbunli mɔɔ wɔ azɛlɛ ye azo la amuala.”\n“Bɛvinde, me menli, bɛvi zolɛ bɛye bɛ nwo”\nNzema Mbuluku Ngakyile (1982-2019)


Edwɛne 108 | Yintanɛte Zo Baebolo | Ewiade Fofolɛ Ngilebɛbo\nKpɔvolɛma anwo zo konimlilɛ nwo asɔneyɛlɛ\nNvasoɛ biala ɛnle sonla ngoanelielɛ zo (12)\n“Nyamenle a bamaa yɛ tumi a” (13)\nEdwɛne. Devidi ayɛlɛyelɛ edwɛne. 108 Me ahonle gyi ye kpundii, O Nyamenle. Mebava me sonlabaka ne amuala* meado edwɛne na meaye wɔ ayɛlɛ.+ 2 Tunwue, O getaa;* O haape, ɛdawɔ noko tunwue.+ Mebadunwue aleɛbahye. 3 O Gyihova, mebaye wɔ ayɛlɛ wɔ menli ne anu;Na meado ayɛlɛyelɛ edwɛne* meamaa wɔ wɔ maanle maanle ne mɔ anu. 4 Ɔluakɛ wɔ ɛlɔlɛ kpundii ne le kpole kɔdwu anwuma nehane,+Yɛɛ wɔ nɔhalɛlilɛ ne kɔdwu anwomanyunlu. 5 O Nyamenle, kpogya ɛ nwo zo tɛla anwuma;Maa wɔ anyunlunyia ɛheda azɛlɛ ye kɔsɔɔti azo.+ 6 Amaa wɔalie wɔ kulovolɛma,Fa ɛ sa fema ne die yɛ ngoane na bua me.+ 7 Nyamenle ɛdendɛ wɔ ye nwuanzanwuanzayɛlɛ nu* kɛ: “Mebali fɛlɛko, mebava Hyikɛm+ meamaa kɛ agyapadeɛ,Na mebazuzu Sɛkɔto Bɔnza*+ ne meamaa me menli ne. 8 Geleade+ le me ɛdeɛ, Manasɛ noko le me ɛdeɛ,Na Yifelaem le me ti zo kyɛlɛ;*+Dwuda le me tumi kpɔma.+ 9 Mowabe le me kyɛnze mɔɔ mebia nu.+ Mebavuandi me mgbɔlaboa meagua Yidɔm anwo zo.+ Mebadea nu konimlilɛ nu wɔ Filisitia anwo.”+ 10 Nwane a kɛva me kɛhɔ suakpole ne mɔɔ bɛlie nwolɛ bane la azo a? Nwane a kɛli me nyunlu too yɛkɛhɔ Yidɔm a?+ 11 O Nyamenle, asoo tɛ ɛdawɔ mɔɔ wɔkpo yɛ,Yɛ Nyamenle ne, mɔɔ ɛ nee yɛ ɛlɔnema ne ɛngɔ konle bieko la ɔ?+ 12 Boa yɛ wɔ yɛ anwongyelelɛ nu,+Ɔluakɛ nvasoɛ biala ɛnle sonla ngoanelielɛ zo.+ 13 Nyamenle a bamaa yɛ tumi a,+Na ɔbatietia yɛ kpɔvolɛma anwo zo.+\n^ Hibulu aneɛ nu, “Mebava me anyunlunyia ne bɔbɔ.”\n^ Anzɛɛ “mebabɔ edwɛne.”\n^ Anzɛɛ ɔkola ɔkile, “ye ɛleka nwuanzanwuanza ne.”\n^ Anzɛɛ “Azɛlɛ Sɛsɛ.”\n^ Hibulu aneɛ nu, “aranemgbole.”


Ewudwazo Ne—Kɛ Ɔkɛyɛ Na Wɔalie Wɔali Ɛ?\nƐzinzalɛ Arane | August 2015\nKENGA YE WƆ Acholi Afrikaans Albanian Amharic Arabic Armenian Armenian (West) Aukan Aymara Batak (Toba) Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Cibemba Croatian Czech Dangme Danish Dutch Efik English Estonian Ewe Fijian Finnish French Ga Garifuna Georgian German Giliki Guarani Gun Haitian Creole Hausa Hibulu Hiligaynon Hiri Motu Hmong (White) Hungarian Iban Icelandic Igbo Iloko Indonesian Isoko Italian Japanese Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kwangali Kwanyama Lamba Lhukonzo Lingala Lithuanian Luganda Luo Luvale Macedonian Malagasy Mam Mambwe-Lungu Marshallese Maya Mazatec (Huautla) Mixe (North Central) Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Niuean Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Ponapean Portuguese (Brazil) Quechua (Bolivia) Quichua (Imbabura) Romanian Runyankore Russian Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Uruund Venda Vietnamese Wayuunaiki Xhosa Yoruba Zande Zapotec (Isthmus) Zulu\nEDWƐKƐ TITILI | YƐWU A YƐBAZIA YƐADƐNLA AZE—BIEKO Ɔ?\nAsoo ɔwɔ kɛ yɛnyia adwenle kɛ mowuamra ɛnrɛdɛnla aze bieko ɔ? Ɛzoanvolɛ Pɔɔlo andwenle zɔ. Sunsum ne hanle ye maanle ɔhɛlɛle kɛ: ‘Saa ngoane ɛhye anu ala yɛɛ yɛlɛ anyelazo wɔ Kelaese anu a, ɛnee noko yɛyɛ anwunvɔne kpole kpalɛ yɛtɛla menli kɔsɔɔti. Na kɛkala Nyamenle ɛdwazo Kelaese ɛvi ewule nu, kɛ bɛdabɛ mɔɔ bɛla wɔ ewule nu la anu ma mɔɔ limoa.’ (1 Kɔlentema 15:19, 20) Pɔɔlo nwunle kɛ ewudwazo ne le nɔhalɛ edwɛkɛ bɔkɔɔ. Na Gyisɛse ewudwazo ne si ɛhye azo adua. * (Gyima ne 17:31) Ɛhye ati a Pɔɔlo vɛlɛle Gyisɛse kɛ ‘ma mɔɔ limoa’—ɔdaye a bɛlimoa bɛdwazo ye bɛhɔ damɛnlangoate ngoane nu a. Saa Gyisɛse a limoa a, ɛnee ndelebɛbo wɔ nu kɛ awie mɔ baboka nwo.\nDwobu zele Nyamenle kɛ: “Ɛ nwo balɔ ɛdawɔ ɛ sa anloa gyima.”—Dwobu 14:14, 15\nDebie bieko mɔɔ bamaa wɔalie ewudwazo anyelazo ne wɔali la a le ɛhye. Gyihova le nɔhalɛ Nyamenle. ‘Nyamenle ɛmbɔ adalɛ.’ (Taetɛse 1:2) Gyihova ɛtɛbɔle adalɛ ɛlɛ, yɛɛ ɔnrɛbɔ bie ɛlɛ. Asoo ɔbava ewudwazo yeabɔ ɛwɔkɛ, yeahile kɛ ɔkola ɔdwazo mowuamra na ɔnrɛli ye ɛwɔkɛ zo ɔ? Ɔnrɛra ye zɔ!\nDuzu ati a Gyihova ɛyɛ kenle bie ewudwazo nwo ngyehyɛleɛ a? Ɔlua ye ɛlɔlɛ ne ati. Dwobu bizale kɛ: “Saa sonla wu a, ɔkɛdɛnla ngoane nu bieko ɔ? Ɛbavɛlɛ, na mebalie wɔ zo; ɛ nwo balɔ ɛdawɔ ɛ sa anloa gyima.” (Dwobu 14:14, 15) Ɛnee Dwobu die di kɛ ye anwuma Selɛ ne mɔɔ lɛ ɛlɔlɛ la bahulo kɛ ɔkɛdwazo ye. Nyamenle ɛhakyi ɔ? “Medame [Gyihova], mengakyi ɛlɛ.” (Malakae 3:6) Nyamenle tɛkulo kɛ ɔkɛdwazo mowuamra ɔkɛra ngoane nu mɔɔ bɛlɛ kpɔkɛdelɛ kpalɛ na bɛ nye die a. Ɛhye a awovolɛ biala mɔɔ lɛ ɛlɔlɛ mɔɔ ɔ ra kɛwu la kulo a. Nɔhalɛ nu, ngakyile mɔɔ wɔ nu la a le kɛ Nyamenle lɛ tumi yɛ mɔɔ ɔkulo la.—Edwɛndolɛ 135:6.\nEwule le ngyegyelɛ kpole noko Nyamenle lɛ ye sɔbelɛ\nGyihova bamaa ɔ Ra ne tumi yeamaa yeadwazo mowuamra na bɛ nwo amra mɔɔ bɛlile nyane la anye alie dahuu. Kɛzi Gyisɛse te nganeɛ wɔ ewudwazo ne anwo ɛ? Kolaa na Gyisɛse adwazo Lazalɛse la, ɔnwunle nyane mɔɔ Lazalɛse amediema mraalɛ nee ɔ gɔnwo mɔ lile la, na ɔdaye noko ‘ɔzunle.’ (Dwɔn 11:35) Mekɛ bie, Gyisɛse yiale Neeyen kunlavolɛ ne mɔɔ ɔ ra kokye ne wule la. “Alɔbɔlɛ hunle” Gyisɛse “na ɔzele ye kɛ, ‘Mmasu.’” Ɛkɛ ne ala ɔdwazole ɔ ra ne. (Luku 7:13) Yemɔti Gyisɛse ze kɛzi ewule yɛ nyane la. Nea kɛzi ɔ nye balie kɛ ɔbamaa yɛ nyanelilɛ ahakyi anyelielɛ wɔ ewiade amuala a!\nWɔli nyane ɛlɛ ɔ? Bie a ɛbade nganeɛ kɛ ewule le ngyegyelɛ mɔɔ ɛnlɛ ye sɔbelɛ a. Noko ɔlɛ ye sɔbelɛ—yemɔ a le ewudwazo ne mɔɔ Nyamenle balua ɔ Ra ne anwo zo ava ara la. Kakye kɛ Nyamenle kulo kɛ ɛnwu sɔbelɛ zɔhane. Ɔkulo kɛ ɛyɛ wɔ kulovolɛma atuu bieko. Fa ye kɛ bɛlɛbɔ nu bɛayɛ kenle bie dahuu ngoane nwo ngyehyɛleɛ, mɔɔ bɛ avinli ɛnrɛtete bieko ɛlɛ a!\nLionel mɔɔ yɛlimoa yɛha ɔ nwo edwɛkɛ la ka kɛ: “Awieleɛ kolaa ne, menzukoale ewudwazo ne anwo debie. Alimoa ne, ɛnee ɔyɛ se kɛ mebalie meali, na ɛnee menlie ahenle mɔɔ hanle edwɛkɛ ɛhye hilele me la menli. Noko mengengale ye wɔ Baebolo ne anu na menwunle kɛ ɔle nɔhalɛ! Me nye la kɛ mebanwu me nenyia bieko.”\nƐkulo kɛ ɛnwu nwolɛ edwɛkɛ dɔɔnwo ɔ? Gyihova Alasevolɛ anye balie kɛ bɛbahile wɔ deɛmɔti bɛdie kenle bie ewudwazo ne bɛdi la wɔ wɔ Baebolo ne anu. *\n^ ɛden. 3 Saa ɛkpondɛ daselɛ mɔɔ kile kɛ bɛdwazole Gyisɛse la a, nea The Bible—God’s Word or Man’s? buluku ne mɔɔ Gyihova Alasevolɛ ɛyɛ la mukelɛ 78-86.\n^ ɛden. 9 Yɛsɛlɛ wɔ nea Duzu A Baebolo ne Kilehile Amgba A? buluku ne mɔɔ Gyihova Alasevolɛ ɛyɛ la tile 7.\nNyanelilɛ mɔɔ dɔvolɛ bie ewule fa ba la anu yɛ se na ɔdie mekɛ. Kenga kɛzi ewudwazo anyelazo mɔɔ wɔ Baebolo ne anu kola kyekye ɛ rɛle la anwo debie.\nKɛmɔ Gyisɛse ewudwazo ne a le Baebolo ngilehilelɛ titile la ati, ɔhyia kɛ yɛnwu ye kɛ ɔzile amgba a.\nFa nwa awie Fa nwa awie Anyelazo Maa Mowuamra—Kɛ Ɔkɛyɛ Na Wɔalie Wɔali Ɛ?\nEDWƐKƐ TITILI Saa Yɛwu A Yɛkɔ Ni?\nEDWƐKƐ TITILI Anyelazo Wɔ Ɛkɛ Ne Maa Mowuamra Ɔ?\nEDWƐKƐ TITILI Anyelazo Maa Mowuamra—Kɛ Ɔkɛyɛ Na Wɔalie Wɔali Ɛ?\nƐBƐLABƆLƐ NU EDWƐKƐ Mɔɔ Gyihova Ɛyɛ Ɛmaa Me La Zonle Somaa\nSUKOA BƐ DIEDI ‘Mendwazole Kɛ Yizilayɛ Ɔ Nli’\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Yɛwu A Yɛbazia Yɛadɛnla Aze—Bieko Ɔ?\nFa nwa awie Fa nwa awie ƐZINZALƐ ARANE Yɛwu A Yɛbazia Yɛadɛnla Aze—Bieko Ɔ?\nYɛwu A Yɛbazia Yɛadɛnla Aze—Bieko Ɔ?\nƐZINZALƐ ARANE Yɛwu A Yɛbazia Yɛadɛnla Aze—Bieko Ɔ?


Nzuati Yeɛ Nyameɛpiri Ma Atẽe Maa Bɔne Ne Amaneɛnwunɛ Kɔ So Ɔ? | Edwirɛ Páa\n1. Ɔyɛle sɛɛ yeɛ bɔne wale ɔ?\nMmerɛ tenden yeɛ Nyameɛpiri amaa sona afa ali tumi, kyɛbɔ ɔkɔyɛ a ɔkɔla ali kyɛ bɛngɔhora bɛngɔye ɔhaw ahoroɛ bɔ sona fa nu ne bɛngofi berɛ le ɔ\nMmerɛ bɔ Satan pɛle ngondombo bɔ olimoa ne yeɛ bɔne hyɛle yebo ɔ. Ahyaseɛ ne, ná Satan te bɔfoɛ bɔ ɔte pɛ, nakoso “wanyina naholɛ nanu.” (Yohane 8:44) Né ɔpena kyɛ mmenia fa soen bɔ Nyameɛpiri ngome yeɛ ɔfata ye ne bɛma ye. Satan pɛle ngondombo hyirɛle Hawa, brasua bɔ olimoa ne, na ɔlakalakale ye maa otiele ye tra kyɛ okotie Nyameɛpiri. Adam ɔɔbokale ye so maa bɛyɛle Nyameɛpiri so asoserɛ. Bɔ ofili gyinaeɛ bɔ Adam sili nanu wale yeɛ ole bɔne ne ewue.—Kenga Genesis 3:1-6, 19.\nMmerɛ bɔ Satan maa Hawa yɛle Nyameɛpiri so asoserɛ ne, ná ɔte atũa tia yenwo atẽe bɔ Nyameɛpiri le ye kyɛ odi tumi ne. Mmeni pẽe baaboka Satan so maa bapo Nyameɛpiri kyɛ bɛ Sodifoɛ. Ɛhe amaa Satan aayɛ “wiase sodifoɛ.”—Kenga Yohane 14:30; 1 Yohane 5:19.\n2. Aso na mvomsoɛ wɔ Nyameɛpiri abɔdeɛ nwo anaa?\nNyameɛpiri nyumaa mukoraati te pɛ. Ná mmenia ne abɔfoɛ bɔ Nyameɛpiri bɔle bɛ ne kɔhora kɔhɔ so kɔyɛ setie kɔma Nyameɛpiri. (Deuteronomium 32:4, 5) Nyameɛpiri bɔle yɛ ne, wama yɛ yenwo atẽe bɔ ɔmaa yɛkora yɛsi gyinaeɛ kyɛ yɛkɔyɛ bɔne anaa páa. Sɔ fanwodie ne maa yenya yenwo atẽe yekyire kyɛ yɛdɔ Nyameɛpiri.—Kenga Yakobo 1:13-15; 1 Yohane 5:3.\n3. Nzuati yeɛ Nyameɛpiri ama amaneɛnwunɛ ahɔ so waadwu ɛnnɛ ɔ?\nYehowa ama atẽe kyɛ bɛte ye tumidie so atũa oodwu mmerɛ bie. Nzuati ɔ? Kyɛbɔ ɔkɔyɛ a mmenia konwui kyɛ ebiala ngɔhora ngoli sona so tumi maa ongoyie sona yé mmerɛ bɔ ye sa nne nu ɔ. (Ɔsɛngafoɛ 7:29; 8:9) Kɔbo afoɛ 6,000 bɔ sona afa ali tumi ne amaa wala ali kyɛ sɔ dwirɛ ne te naholɛ. Mmenia bɔ bedi tumi nanu biala hora yele kõɛ, nzɛmmɔnelilɛ, ndɛngyea, ɔne anwonyerɛ fille berɛ.—Kenga Yeremia 10:23; Romanfoɛ 9:17.\nNakoso, Nyameɛpiri tumidie de ɔttekyɛ sona deɛ, bɛbɔ bede bɛto nu ne nya so mvasoɛ. (Yesaia 48:17, 18) Ɔngɔhyɛ, Yehowa kɔye sona tumidie mukoraati kofi berɛ. Mmenia bɔ bede Nyameɛpiri bɛto nu kyɛ bɛ sodifoɛ ngome yeɛ bɛkɔtena aseɛ naso ɔ.—Yesaia 11:9.—Kenga Daniel 2:44.\n4. Yenwo atẽe beni yeɛ aboterɛ bɔ Nyameɛpiri ala ye ali ne amaa yanya ɔ?\nSatan nwa ebiala nne berɛ bɔ okofi ye ahone nu kosõ Yehowa ɔ. Aso ɛmbena kyɛ ɛkɔmaa Satan dwirɛ ne kɔyɛ ngondombo anaa? Ɛkɔhora kɔyɛ sɔ! Aboterɛ bɔ Nyameɛpiri anyae ne amaa yanya yenwo atẽe bɔ yɛkɔfa yekohyire kyɛ yekuro kyɛ Nyameɛpiri koli yɛ so anaakyɛ sona. Yɛnate kyɛbɔ yɛbɔ yɛ bra so yeɛ yɛfa yekyire bɔ yɛpena kyɛ odi yɛ so ɔ.—Kenga Hiob 1:8-12; Anyandera 27:11.\n5. Yɛkɔyɛ sɛɛ na yaye Nyameɛpiri kyɛ yɛ sodifoɛ?\nYɛnate kyɛbɔ yɛbɔ yɛ bra so yeɛ yɛfa yekyire kyɛ yɛpena kyɛ Nyameɛpiri bayɛ yɛ Sodifoɛ ɔ\nSɛ yɛbɔ mmɔden yɛpena naholɛ soen bɔ ogyi Nyameɛpiri Dwirɛ Bible naso ne sĩ atẽe, na yɛfa yɛnwo yewura nu a, yɛkɔhora yɛkɔye Nyameɛpiri kyɛ yɛ Sodifoɛ. (Yohane 4:23) Sɛ yamva yɛnwo yanwurowura amanyɔnzɛm ne kõɛ nu kyɛbɔ Yesu yɛle ne a, na yɛpo Satan kyɛ yɛ sodifoɛ.—Kenga Yohane 17:14.\nSatan fa ye tumi hyɛ bra tɛɛ, ɔne nningyein bɔ ɔmvata nwo ngunaen. Sɛ yamva yɛnwo yanwura nu bie a, yɛ nnamvo ne yɛ mmusuafoɛ nanu bie kɔhora kɔgoro yɛnwo anaa bɛkɔpɔ yɛ. (1 Petro 4:3, 4) Yeti odikyɛ yɛbɔbɔ yesi gyinaeɛ. Aso mmenia bɔ bɛdɔ Nyameɛpiri ne yeɛ yɛne bɛ kɔbɔ anaa? Aso yɛkɔyɛ asoɛ yɛkɔma ye mmaraa bɔ nworɛ wɔ nu bɔ ofi ɔdɔ nu fa ma yɛ ne anaa? Sɛ yɛyɛ sɔ a, ná yɛma edwirɛ bɔ Satan hãne kyɛ sɛ yɛsõ Nyameɛpiri na sɛ yɛnwo kyere yɛ a, yɛkɔyakyi ɛsoen bɔ yɛfa yɛma ye ne, na yɛngotie ye ne bayɛ naholɛ.—Kenga 1 Korintofoɛ 6:9, 10; 15:33.\nƆdɔ bɔ Nyameɛpiri le ma sona ne maa yenya aworahyɛmuɛ kyɛ ɔkɔye bɔne ne amaneɛnwunɛ kofi berɛ. Bɛbɔ bɛfa b’abrabɔ bekyire kyɛ bede sɔ dwirɛ he bedi ne kɔtena aseɛ so daa.—Kenga Yohane 3:16.


Dwobu 38 | Yintanɛte Zo Baebolo | Ewiade Fofolɛ Ngilebɛbo\nGyihova maa yɛnyia ɛzukoalɛdeɛ mɔɔ kile kɛ sonla ɛndwu bie la (1-41)\n‘Mekɛ mɔɔ mebɔ azɛlɛ ne la ɛnee ɛwɔ ni?’ (4-6)\nNyamenle amra ne mɔ bɔle bɛ sa nu deɛdeanle nu (7)\nAbɔdeɛ bie mɔ anwo kpuya (8-32)\n“Mɛla ne mɔ mɔɔ kile anwuma adenle la” (33)\n38 Akee Gyihova buale Dwobu wɔ ahumuakyima ne anu kɛ:+ 2 “Nwane ɛne, nwane a ɛlɛbu ɔ nye agua me folɛdulɛ ne azoNa ɔlɛka edwɛkɛ mɔɔ nrɛlɛbɛ ɛnle nu la ɛ?+ 3 Mesɛlɛ wɔ, siezie ɛ nwo kɛ nrenyia la;Mebiza wɔ edwɛkɛ, na wɔaye me ɔ nloa. 4 Mekɛ mɔɔ mefa azɛlɛ ne meazie ɛkɛ ne la ɛnee ɛwɔ ni?+ Ka kile me, saa ɛdwenle kɛ ɛte ɔ bo a. 5 Nwane a zuzule dole ɛkɛ a, saa ɛze a,Anzɛɛ nwane a dole nyɛma zuzule a? 6 Duzu azo a ye adiabo ne gyi,Anzɛɛ nwane a dole ye mgbɛnezo bolɛ ne,+ 7 Wɔ mekɛ mɔɔ nwonlomɔ nwɔlɔra+ bɔle nu vale anyelielɛ deɛdeanle nu,Na Nyamenle amra ne mɔ amuala*+ bɔle bɛ sa nu deɛdeanle nu la ɛ? 8 Na nwane a dole nyevile ne anlenkɛ nu+Wɔ mekɛ mɔɔ ɔvi ɛkolɛ nu ɔvindele, 9 Mekɛ mɔɔ menvale amungu mengedale zoNa menvale awozinli kabii menkyekyele nwolɛ la, 10 Mekɛ mɔɔ mengyale ye ɛweɛne,Na menduoduale ye nlenkɛ na menguale mbulalɛ wɔ ɔ nzi,+ 11 Na menganle kɛ, ‘Ɛke ala a ɛbaradwu a, na ɛnrɛhɔ bieko;Ɛke a wɔ azɛlɛkye mgbole ne mɔ baradwu la,’+ ɛnee ɛwɔ nienwu? 12 Asoo wɔhile nwonlomɔ mekɛ ɛlɛ*Anzɛɛ wɔmaa aleɛbahye ɛnwu ye ɛleka,+ 13 Amaa yeazɔ azɛlɛ ne ɛleka bialaNa yeawoso amumuyɛma yeavi zo ɔ?+ 14 Ɔkakyihakyi kɛ ndɛtɛlɛ mɔɔ bɛva debie bɛzɔ ɔ nloa,Na zolɛ ninyɛne ne mɔ le ngɛnlɛma kɛ ɛdanlɛ la. 15 Noko amumuyɛma kɛnlaneɛ ɛnda bɛ nwo zo,Yɛɛ bɛ sa mɔɔ bɛkpogya ye zo la ɛbubu. 16 Asoo wɔhɔ ɛleka mɔɔ nyevile ne vi ba laAnzɛɛ wɔkpɔsa azule mgbole ne mɔ anu ɛlɛ?+ 17 Asoo bɛla ewule nlenkɛ mgbole ne mɔ+ ali bɛhile wɔ,Anzɛɛ wɔnwu awozinli kabii+ nlenkɛ mgbole ne mɔ ɛlɛ? 18 Asoo wɔde kɛzi azɛlɛ ne kpole de la abo?+ Saa ɛze ɛhye mɔ amuala a, ka kile me. 19 Nienwu a wienyi sua zo adenle ne la a?+ Yɛɛ awozinli sua zo wɔ nienwu, 20 Amaa wɔava ye wɔahɔ ɛkɛNa wɔanwu adenle ne mɔɔ kɔ ye sua nu la ɔ? 21 Asoo ɛze ɛhye ɔluakɛ ɛnee bɛwo wɔ dɛbadɛbaYɛɛ wɔ ɛvolɛ* ne dodo zonle la ati ɔ? 22 Asoo wɔhɔ ezukɔtweaba+ ninyɛnezielɛ ɛleka ne,Anzɛɛ wɔnwu ezuawolɛ+ ninyɛnezielɛ ɛleka ne, 23 Mɔɔ meva mezie ɛkɛ ne memaa anwongyelelɛ mekɛ,Memaa konle kenle ne la ɔ?+ 24 Adenle ne boni a wienyi* dua zo ta a,Yɛɛ nienwu a aduduleɛ anwoma ne fi bɔ azɛlɛ ne azo a?+ 25 Nwane a ɛye ɛzezea ɛmaa azuyilɛNa yepɛ adenle yemaa ahumu nee ezule mɔɔ kulu la,+ 26 Ɔmaa ɔtɔ ɔgua ɛleka mɔɔ menli ɛnde ɛkɛ,Wɔ fienemgbole nu, ɛleka mɔɔ menli ɛnle la,+ 27 Amaa azɛlɛ mɔɔ ɛdɔ mgbane na yezɛkye la ayɛ boɛNa yeamaa ndile afifi a?+ 28 Asoo ezule lɛ ye papa,+Anzɛɛ nwane a wole ɛbɔlɛ a?+ 29 Nwane akunlu a ayese vi rale a,Yɛɛ nwane a wole ayese ne mɔɔ vi anwuma tɔ la ɛ?+ 30 Mekɛ mɔɔ bɛhedale nzule ne mɔ azo kɛ asɛɛ bɛva bolɛ bɛbutu zo,Na azule mgbole ne mɔ anye ɛgyengye la ɛ?+ 31 Asoo ɛbahola wɔava nyɛma wɔakyekye Kaema nwɔlɔra ekpunli* neAnzɛɛ ɛbahola wɔatulu nyɛma ne mɔɔ kyekye Kisele nwɔlɔra ekpunli* ne+ la ɔ? 32 Asoo ɛbahola wɔali nwɔlɔra ekpunli* bie anyunlu wɔ ye ɛlobɔ nloaAnzɛɛ wɔahile Aahye nwɔlɔra ekpunli* ne nee ɔ mra ne mɔ adenle ɔ? 33 Asoo ɛze mɛla ne mɔ mɔɔ kile anwuma adenle la,+Anzɛɛ ɛbahola wɔamaa bɛahile bɛ* tumi wɔ azɛlɛ ne azo ɔ? 34 Asoo ɛbahola wɔamaa ɛ ne zo wɔadwu amungu ne mɔ anuKɛ ɛmaa azuyilɛ arava wɔ ɔ?+ 35 Ɛbahola wɔazoa ɛsɛlɛmanye ne mɔ ɔ? Asoo bɛbara na bɛaha bɛahile wɔ kɛ, ‘Yɛmɛ ɛne?’ 36 Nwane a vale nrɛlɛbɛ wulale amungu ne mɔ* anu a,+Anzɛɛ nwane a maa nwanwane ninyɛne mɔɔ wɔ anwomanyunlu la* ndelebɛbo a?+ 37 Nwane a ze nrɛlɛbɛ kpalɛ mɔɔ ɔbahola yeadia amungu ne mɔ a,Anzɛɛ nwane a bahola ahyea anwuma dwora ne amaa nuhua nzule agua aze a+ 38 Mekɛ mɔɔ munlutu kɛhakyi ndɛtɛlɛNa ɛnwea edukue edukue kɛbɔ nu kɛyɛ ko la ɛ? 39 Asoo ɛbahola wɔahu nane wɔamaa awenadeAnzɛɛ wɔamaa awenade ngyikyi anyia mɔɔ bɛkpondɛ la bɛali+ 40 Wɔ mekɛ mɔɔ bɛkɛze ngoko wɔ ɛleka mɔɔ bɛda laAnzɛɛ bɛkɛbu bɛkɛzia wɔ bɛ dabelɛ ne mɔ anu la ɔ? 41 Nwane a maa kɔkɔsɛlɛ aleɛ+Wɔ mekɛ mɔɔ ɔ mra kɛzu kɛkpondɛ Nyamenle moalɛNa bɛluolua nu ɔluakɛ bɛnnyia aleɛ bɛnli la ati la ɛ?\n^ Hibulu ɛrɛlɛdendɛ mɔɔ kile Nyamenle amra mɔɔ bɛle anwumabɔvolɛma.\n^ Hibulu aneɛ nu, “wɔ wɔ ngoane mekɛ nu.”\n^ Anzɛɛ ɔkola ɔkile, “ɛsɛlɛmanye.”\n^ Hibulu aneɛ nu, “Mazalɔto.”\n^ Anzɛɛ ɔkola ɔkile, “Ye.”\n^ Anzɛɛ ɔkola ɔkile, “sonla.”\n^ Anzɛɛ ɔkola ɔkile, “maa adwenle.”